text:
Hormatly Prezidentimiz Gurbanguly Berdimuhamedow "Awaza" milli syýahatçylyk zolagyndan gelip, paýtagtymyzyň Halkara howa menzilinde Ministrler Kabinetiniň göçme mejlisini geçirdi. Onuň dowamynda ýurdumyzy durmuş-ykdysady taýdan ösdürmegiň möhüm meselelerine, “Aşgabat 2017” oýunlaryna, şeýle hem meýilleşdirilen sport-köpçülikleýin çärelere, hususan-da, paýtagtymyzda geçiriljek yklymlaýyn ýaryşlara, 50 günüň galmagy mynasybetli 29-njy iýulda geçiriljek çärelere taýýarlyk görmek bilen bagly meseleler ara alnyp maslahatlaşyldy.
Mejlise Ministrler Kabinetiniň Başlygynyň orunbasarlary, Mejlisiň, ýurdumyzyň harby we hukuk goraýjy edaralarynyň ýolbaşçylary, Aşgabat şäheriniň we Ahal welaýatynyň häkimleri çagyryldy.
Ministrler Kabinetiniň Başlygynyň orunbasary S.Toýlyýew Aziýa oýunlaryna taýýarlyk işleriniň alnyp barlyşy hem-de bu iri möçberli ýaryşlara 50 günüň galmagy mynasybetli görülýän çäreler barada habar berdi.
Hasabatyň çäklerinde bellenilişi ýaly, 29-njy iýulda paýtagtymyzda jemgyýetde sagdyn durmuş ýörelgelerini berkitmek maksady bilen köpçülikleýin welosiped ýörişi guralar, şonuň bilen baglylykda, awtoulaglaryň hereketi çäklendiriler. Ýurdumyzyň ähli sebitlerini gurşap aljak bu giň gerimli çäre aýratyn ekologiki häsiýete eýe bolar, çünki welosiped ulagyň has ekologik görnüşi bolup durýar.
Soňra Ministrler Kabinetiniň Başlygynyň orunbasary, daşary işler ministri R.Meredow Aziýa oýunlaryny geçirmäge taýýarlygyň çäklerinde meýilleşdirilen halkara çäreleri, olaryň guramaçylyk derejesi we ýurdumyzyň Hökümet wekiliýetiniň daşary ýurtlara göz öňünde tutulan iş saparlary barada habar berdi.
Milli Liderimiz hasabaty diňläp, hemişelik Bitarap Türkmenistanyň geljekde hem gyzyklanma bildirýän ähli hyzmatdaşlar bilen netijeli gatnaşyklar ugruna üýtgewsiz eýerjekdigini belledi. Şunuň bilen baglylykda, döwlet Baştutanymyz wise-premýere, DIM-niň ýolbaşçysyna ýakyn wagtda bellenilen iş saparlaryna taýýarlyk görmek boýunça birnäçe tabşyryklary berdi.
Göçme mejlisiň dowamynda ýurdumyzyň ekerançylyk meýdanlarynda alnyp barylýan işlere ünsi çekip, milli Liderimiz welaýatlarda ýerlerden alynýan hasyllylygy ýokarlandyrmak, pudaga öňdebaryjy tejribeleri, täzeçil iş usullaryny ornaşdyrmak hem-de oba hojalyk önümleriniň öndürilişini artdyrmak bilen baglanyşykly meselelere örän jogapkärçilikli çemeleşilmelidigini tabşyrdy. Ýurdumyzyň sebitlerinde pagta ýygymy möwsümine taýýarlyk işleriniň ýokary derejesi üpjün edilmelidir diýip, döwlet Baştutanymyz bu babatda birnäçe anyk tabşyryklary berdi.
Şeýle hem döwlet Baştutanymyz Ýaşulular maslahatyna ykjam taýýarlyk görmegiň möhümdigine ünsi çekdi. Maslahatda garaljak meseleleri düşündirmek boýunça ilat arasynda köpçülikleýin — aň-bilim işleriniň geçirilmeginiň maksadalaýyk boljakdygyny aýdyp, hormatly Prezidentimiz milli parlamentiň deputatlarynyň bu ugurda işjeňlik görkezmelidiklerini belledi.
Aşgabady mundan beýläk-de abadanlaşdyrmak bilen baglanyşykly meseleleriň yzygiderli gözegçilikde saklanmalydygyny belläp, hormatly Prezidentimiz Gurbanguly Berdimuhamedow şäher gurşawynyň arassaçylyk we ekologiýa derejesiniň ýokary ülňüleriniň üpjün edilmelidigini tabşyrdy. Aýratyn-da, paýtagtymyzda gök zolaklaryň döredilmegine, gurlup ulanmaga berilýän binalaryň ýanaşyk ýerleriniň degişli derejede abadanlaşdyrylmagyna, ýol-ulag ulgamynyň yşyklandyryş düzüminiň döwrebaplygyna zerur derejede ähmiýet berilmelidir we köçeleriň abadanlaşdyrylyşynyň özboluşly häsiýete eýe bolmagy üpjün edilmelidir diýip, döwlet Baştutanymyz belledi we bu babatda degişli ýolbaşçylara görkezmeleri berdi.
Paýtagtymyzyň ýolagçy ulag düzümlerini kämilleşdirmek, ýolagçylara edilýän hyzmatlaryň hilini we derejesini ýokarlandyrmak maksady bilen, täze ulaglaryň uly tapgyrlary gelip gowuşdy. Ýakyn wagtda Aşgabat şäheriniň ýaşaýjylaryna we myhmanlaryna täze ýolagçy awtobuslary we taksiler hyzmat edip başlar. Hormatly Prezidentimiz ozal hereket edýän awtobuslaryň şäherara ugurlary boýunça gönükdirilmeginiň talabalaýyk boljakdygyny belledi we bu babatda birnäçe tabşyryklary berdi.
Ýurdumyzyň ýangyç-energetika toplumynyň dürli ugurlarynda alnyp barylýan işleri kämilleşdirmek, ulgamyň maddy-enjamlaýyn binýadyny pugtalandyrmak meseleleriniň möhümdigine ünsi çekip, döwlet Baştutanymyz dünýä bazarlarynda uly isleg bildirilýän önümleriň täze görnüşlerini öndürmegiň, pudagy ösdürmäge goýulýan serişdeleriniň netijeliligini artdyrmagyň hasabyna ýangyç-energetika toplumynyň eksport kuwwatyny artdyrmak boýunça durmuşa geçirilýän çäreleriň işjeňleşdirilmeginiň zerurdygyny belledi.
Şeýle hem milli Liderimiz ýurdumyzyň ähli künjeklerinde bolşy ýaly, paýtagtymyzda söwda we hyzmatlar ulgamynyň işiniň yzygiderli kämilleşdirilmelidigini belledi. V Aziýa oýunlarynyň geçirilýän günlerinde gije-gündizleýin usulda işlejek söwda dükanlarynyň iş meýilnamasyny talaba laýyk derejede ýola goýmak gerek diýip, hormatly Prezidentimiz Gurbanguly Berdimuhamedow belledi.
Türkmenistanda öndürilýän harytlaryň we önümleriň daşary ýurtlara yzygiderli ugradylmagynyň möhümdigini aýdyp, döwlet Baştutanymyz dokma senagaty pudagynyň harytlarynyň ýokary hil derejesiniň üpjün edilmegi, olarda “Aşgabat 2017” oýunlarynyň nyşanlarynyň öz beýanyny tapmagy möhüm wezipe bolup durýar diýip belledi.
Şeýle hem milli Liderimiz Ministrler Kabinetiniň milli ykdysadyýetimiziň ähli ulgamlarynda şu ýylyň 7 aýynda ýerine ýetirilen işleriň netijelerine bagyşlanyp awgust aýynda geçiriljek giňişleýin mejlisine hemmetaraplaýyn taýýarlyk görülmelidigini belledi we bu babatda degişli ýolbaşçylara birnäçe anyk tabşyryklary berdi.
Döwlet Baştutanymyz ýurdumyzyň harby we hukuk goraýjy edaralarynyň maddy-enjamlaýyn binýadyny pugtalandyrmak, şahsy düzümleriň, harby gullukçylaryň hünär derejesini ýokarlandyrmak maksady bilen alnyp barylýan işleriň kämilleşdirilmelidigini belledi. Şunlukda, ýurdumyzyň parahatçylygynyň, abadançylygynyň, halkymyzyň bagtyýar durmuşynyň kepili bolan harby we hukuk goraýjy edaralaryň işini kämilleşdirmek, düzümleriň kuwwatyny pugtalandyrmak meselelerine aýratyn üns berler.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow harby we hukuk goraýjy edaralaryň ähli düzümlerinde şu ýylyň 7 aýynda ýerine ýetirilen işleriň jemleri boýunça geçiriljek Döwlet howpsuzlyk geňeşiniň mejlisine taýýarlyk görmegi tabşyrdy.
Döwlet Baştutanymyz Ministrler Kabinetiniň göçme mejlisiniň ahyrynda oňa gatnaşyjylara eziz Watanymyzyň mundan beýläk-de gülläp ösmeginiň, halkymyzyň bagtyýarlygynyň we abadançylygynyň bähbidine alyp barýan işlerinde uly üstünlikleri arzuw etdi.


c: text/html

text:
Aşgabat, 2017-nji ýylyň 29-njy noýabry – Düýn ABŞ-nyň Türkmenistandaky işleri wagtlaýyn ynanylan wekili Keými Witmer Türkmenistanyň Milli konserwatoriýasy bilen bilelikde ýerine ýetirilen we türkmen milli saz ýazgylaryny gorap saklamaga hem-de sanly ýazga geçirmäge gönükdirilen taslamanyň ýapylyş dabarasyna gatnaşdy. 2012-nji ýylda ABŞ-nyň Türkmenistandaky ilçihanasy Milli konserwatoriýasyna bu ýitip barýan sazlary geljek nesiller we saz mekdepleri bilen beýleki ... Dowamy»
Awtory
US Embassy Ashgabat
|
1/12/2017 | Bloglardan saýlap alyň: ABŞ-nyň Işleri wagtlaýyn ynanylan wekili, Ilçiniň gaznasy, Medeniýet, Paýlaşmak isleýän habarymyz, Täzelikler | Mowzuk belgisi: AFCP
Aşgabat, 30-njy awgust, 2017 ý. – ABŞ-nyň ilçisi Allan Mastard şu gün Türkmenistanyň Taryhy we medeni ýadygärlikleri goramak, öwrenmek we rejelemek baradaky Milli müdirligine Beýik Ýüpek Ýolunyň ugrunda ýerleşýän we deňi-taýy bolmaýan Daýahatyn kerwensaraýyny dikeltmek we gorap saklamak üçin $72 560 amerikan dollary möçberinde baýragyny dabaraly ýagdaýda gowşurdy. Bu baýragyň kömegi bilen ABŞ-nyň Türkmenistandaky ilçihanasy we beýleki ... Dowamy»
Awtory
US Embassy Ashgabat
|
30/8/2017 | Bloglardan saýlap alyň: ABŞ we Türkmenistan, Ilçi, Ilçiniň gaznasy, Medeniýet, Paýlaşmak isleýän habarymyz, Syýasy-ykdysady bölüm, Täzelikler | Mowzuk belgisi: AFCP
Aşgabat, 16 awgust, 2017 ý. – 2017 ýylyň 14-nji awgustynda ABŞ-nyň ilçisi Allan Mastard Türkmenistanyň şekillendiriş sungat muzeýi bilen bilelikde ýerine ýetirilen we Türkmenistanyň arheologiki ýadygärligi bolan Goňur-depede tapylan gadymy bezeg böleklerini gorap saklamaga, dikeltmäge hem-de täzeden gurnap sergä taýýarlamaga gönükdirilen taslamanyň tamamlanyş dabarasyna gatnaşdy. 2015-nji ýylda ABŞ-nyň Türkmenistandaky Ilçihanasy Türkmenistanyň şekillendiriş sungat muzeýine bu ... Dowamy»
Awtory
US Embassy Ashgabat
|
16/8/2017 | Bloglardan saýlap alyň: ABŞ we Türkmenistan, Ilçi, Ilçiniň gaznasy, Maglumat we medeniýet bölümi, Medeniýet, Metbugat üçin habarlar, Paýlaşmak isleýän habarymyz, Täzelikler | Mowzuk belgisi: AFCP
Aşgabat, 2016-njy ýylyň 18-nji noýabry – ABŞ-nyň ilçisi Allan Mastard
şu gün Lebap welaýatyna “Medeni mirasy gorap saklamak üçin Ilçiniň gaznasy”
(AFCP) atly maksatnamasynyň taslamasy bolan Daýahatyn kerwensaraýynyň dikeltmek we gorap saklamak işleriniň ýapylyş dabarasyna gatnaşmak üçin sapar etdi. Ol şeýle hem taryhy ýädygärlikde ýerine ýetirilen işleriň netijesini gözden geçirdi. Bu dabara Daýahatyn kerwensaraýynda ABŞ-nyň ilçisi Allan Mastardyň we Türkmenistanyň Taryhy we medeni ýadygärlikleri ... Dowamy»
Awtory
Awtory ABŞ-nyň Türkmenistandaky ilçihanasy
|
19/11/2016 | Bloglardan saýlap alyň: Ilçi, Ilçiniň gaznasy, Metbugat üçin habarlar, Paýlaşmak isleýän habarymyz, Täzelikler | Mowzuk belgisi: AFCP
12-nji awgustda ilçi Mastard “Ilçiniň medeni mirasy gorap saklamak boýunça gaznasy” maksatnamasynyň çägindäki Türkmenistanyň şekillendiriş sungaty muzeýiniň taslamasynyň tamamlaýyş dabarasyna gatnaşdy. Bu taslama boýunça Ahal welaýatynyň Änew şäherçesinde ýerleşýän XV asyra degişli bolan Seýit Jemalletdiniň metjidiniň mozaika bezegli we epigrafiýaly portalyny rejeläp dikeltmek boýunça başlanan işler tamamlandy. Türkmenistanyň şekillendiriş sungaty muzeýi “Ilçiniň gaznasy” maksatnamasy çäginde ... Dowamy»
Awtory
US Embassy Ashgabat
|
7/11/2016 | Bloglardan saýlap alyň: Ilçi, Ilçiniň gaznasy, Maglumat we medeniýet bölümi, Metbugat üçin habarlar, Paýlaşmak isleýän habarymyz, Täzelikler | Mowzuk belgisi: AFCP
Aşgabat, 2016-njy ýylyň 29 awgusty – Şu gün ABŞ-nyň ilçihanasy Türkmenistanyň Taryhy we medeni ýadygärlikleri goramak, öwrenmek we rejelemek baradaky Milli müdirligine 2016-njy ýylyň “ Medeni mirasy gorap saklamak üçin Ilçiniň gaznasy”
(AFCP) atly maksatnamasynyň çäginde $85,600 amerikan dollary möçberinde baýragyny dabaraly gowşurýar. Gutlag dabarasy Türkmenistanyň Şekillendiriş sungaty muzeýinde şu gün 29-njy awgustda sagat 15:00-da ABŞ-nyň Türkmenistandaky ilçisi Allan Mastardyň
, ABŞ-nyň ilçihanasynyň işgärleriniň, Türkmenistanyň hökümetiniň AFCP ... Dowamy»
Awtory
US Embassy Ashgabat
|
29/8/2016 | Bloglardan saýlap alyň: ABŞ we Türkmenistan, Ilçiniň gaznasy, Maglumat we medeniýet bölümi, Metbugat üçin habarlar, Paýlaşmak isleýän habarymyz, Täzelikler | Mowzuk belgisi: AFCP
Amerikanyň Birleşen Ştatlary Ilçileriň medeni mirasy gorap saklamak baradaky gaznasynyň baýragyny Goňur Depe taslamasyna bermek bilen Türkmenistanyň halky bilen gatnaşyklaryny mundan beýläk hem berkidýär. 2015-nji ýylyň 15-nji sentýabrynda ABŞ-nyň Türkmenistandaky ilçisi Allan Mastard Türkmenistanyň şekillendiriş sungaty muzeýine Ilçileriň medeni mirasy gorap saklamak baradaky gaznasynyň 2015-nji ýylyň baýragyny dabaraly ýagdaýda gowşurar. Möçberi ABŞ-nyň 98,250 dollaryna barabar ... Dowamy»
Awtory
US Embassy Ashgabat
|
14/9/2015 | Bloglardan saýlap alyň: Ilçi, Ilçihana, Ilçiniň gaznasy, Paýlaşmak isleýän habarymyz, Täzelikler | Mowzuk belgisi: AFCP
4-nji iýunda ilçi Allan Mastard Lebap welaýatyna bir günlük iş sapary bilen bardy. Sapar döwründe ilçi Lebap welaýatynyň häkimi Muhammet Joraýew bilen duşuşyp, sebitara ykdysady ösüşi hem-de ikitaraplaýyn hyzmatdaşlygy ara alyp maslahatlaşdy. Duşuşykdan soň ilçi Ýüpek ýolunuň ugrunda XII asyrda gurlan Daýahatyn kerwen saraýyna zyýarat etdi. Bu kerwensaraýyň dikeldiş işleri Ilçileriň medeni mirasy gorap saklamak ... Dowamy»
Awtory
US Embassy Ashgabat
|
4/6/2015 | Bloglardan saýlap alyň: Ilçiniň gaznasy, Paýlaşmak isleýän habarymyz, Täzelikler | Mowzuk belgisi: AFCP

robotstxt: allowed

filter: keep


text:
Hýusten Uniwersitetiniň alymlarynyň bellemegine görä, gidroksisitrat himiki birleşmesi böwreklerdäki kalsiý oksalatyndan ybarat peşew daşlary eretmäge ukyplydyr.
Mineral maddalaryň gaty birleşmeleri böwreklerdäki daşlaryň esasyny düzüp, olar erkek adamlaryň 12%-de, aýallaryň bolsa 7%-de duş gelýändir. Daş döreme töwekgelçiligi gan basyşynyň ýokarlanma keselinde, süýjüli diabetde we semizlikde has hem ýokarlanýandyr.
Soňky 30 ýylda bu ugurda geçirilýän bejergi köp üýtgemedi. Lukmanlar köp suwuklyk kabul etmegi we oksalat saklaýan önümleri iýmekden (badam maňzy, ysmanak) saklanmagy, käwagtlar bolsa daş kristallaryň ösmegini togtadýan kaliý sitratyny ulanmagy maslahat berýärler.
Gidroksisitrat himiki düzümi boýunça kaliý sirtatyna meňzeş bolsa-da, ol kristallaryň üsti bilen berk birleşmäni döredýär we daşlary eredýändir. Bu birleşmäniň täsiri ýedi sany meýletinçide barlanyldy. Olar bu himiki birleşmäni üç günüň dowamynda kabul etdiler. Olaryň diňe bir böwrekleriniň işiniň gowlaşandygy syn edilmän, eýsem oksalat bilen birleşmeleriň peşew bilen çykarylmagy hem bellenildi.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Tomus paslynda gawundyr garpyzyň ýany bilen gyzgynjak çörekden ýürekse edinmegi hemmeler halaýan bolsa gerek. Çöregi bakja ekinleri bilen iýmek hasam lezzetli. Ýaňyja bişen çöregiň ýakymly ysynyň, üýtgeşik tagamynyň işdäňi açyjylyk häsiýeti bar. Diýarymyzda köpçülikleýin sarp edilýän bu önümi öndürýän kärhanalaryň ençemesi hereket edýär. Şolaryň biri-de Ahal welaýat alyjylar jemgyýetleriniň birleşikleriniň Gökdepe etrap alyjylar jemgyýetiniň söwda taýýarlaýyş önümçilik senagat kärhanasydyr.
2016-njy ýylda durky täzelenip, önümçiligine badalga berlen kärhananyň öndürijiligi iki esse ýokarlandy. Onuň galyp çöregi bölüminde üç, türkmen çöregi bölüminde bolsa iki çalşyk boýunça 24 hünärmen zähmet çekýär. Kärhanada her aýda 350 müň çörek öndürilýär.
Önümçiliginde ilki bilen hamyr taýýarlaýjy gazanlara gerekli mukdarda un guýlup, içine duz, suw, çişiriji külkeler goşulýar. Sazlanan enjam işläp, hamyr taýýar bolansoň, zowala bölüji abzala geçirilýär. Bölünen hamyrlar aram galyňlykda ýaýylyp, biraz çişýänçä bug otagynda saklanýar. Soňra gyzgynlygy sazlanan peje geçirilýär. Bişen çörekleriň ýüzüne ýumurtganyň sarysy çalnyp, sowaýança salkyn otagda saklanýar. Geljekde bu ýerde çöregiň täze görnüşleriniň – petir çöregiň, «Serdar», «Şöhle» dürtükli çöregiň, toý külçeleriniň önümçiligini ýola goýmak göz öňünde tutulýar.
Doglan günleri, durmuş toýy, diş toýy, galpak toýy, ak goýun toýy ýaly milli toýlaryň saçagyny giňden ýazyp, mele-myssyk türkmen çöreklerinden, petirdir külçelerden myhmanlary hezzetlemek isleseňiz, bu kärhana ýüz tutup bilersiňiz!


text:
31 Mart 2016 Perşembe
Hindistan 1-2 Türkmenistan
Türkmenistanyň fubol boýunça ýygyndysy 2016-njy ýylda geçiriljek dünýä çempionatynyň saýlama oýunlarynyň ahyrky duşuşygynda Hindistanyň ýygyndysyny 2:1 hasabynda ýeňdi. Lakkadiw deňziniň gözel kenarynda ýerleşen Koçin şäherinde geçen duşuşygyň birinji ýarymy ýer eýeleriniň artykmaçlygy bilen tamamlandy. Duşuşygyň 26-njy minudynda öz derwezelerine bir topy goýberendiklerine garamazdan, bu şowsuzlyk ildeşleriimizi birjik-de ruhdan düşürmedi. Olar oýnuň gidişini öz ellerine alyp, garşydaşlarynyň derwezesine hüjümi güýçlendirdiler. Eýýäm ikinji ýarymyň başynda türkmen futbolçylarynyň aýgytly hüjümleri öz netijesini berdi. Oýnuň 48-nji minudynda Arslanmyrat Amanow hasaby deňlemegi başardy. Ildeşlerimiz munuň bilen kanagatlanman, depgini has hem güýçlendirdiler. Olaryň duşuşygyň 70-nji minudynda geçiren hüjümi netijeli tamamlandy. Türkmenistanyň ýygyndysyna ýeňiş getiren topy derwezä Serdaraly Ataýew geçirdi.
Şeýlelikde, 2018-nji ýylda geçiriljek dünýä çempionatynyň saýlama oýunlarynyň "D" toparynda çykyş eden Türkmenistanyň ýygyndysy geçiren 8 duşuşygyndan 13 utuk toplap, öz çykyş eden toparynda 3-nji orny eýeledi. Bu netijäniň ildeşlerimize 2019-njy ýylda geçiriljek Aziýanyň çempionatynyň geljek ýylda başlajak saýlama duşuşyklarynda çykyş etmäge hukuk berýänligine garamazdan, bu görkeziji bilen kanagatlanmak bolmaz. Çünkihormatly Prezidentimiziň Türkmenistanda sporty ösdürmek üçin edýän aladalary türgenlerimizi has ýokary netijeler görkezmäge borçly edýär. Bu saýlama duşuşyklaryň aýry-aýry oýunlarynda ildeşlerimiziň oňat mazmunly oýun görkezendikleri türkmen futbolçylarynyň netijelerini has ýokarlandyrjakdygyna ynam döredýär.
Kaydol: Kayıt Yorumları (Atom)


text:
Habarlar 9 may 2017
Wakalaryň jümmüşinde
Ýeňiş güni mynasybetli dabaralar
Hormatly Prezidentimiz Gurbanguly Berdimuhamedowyň türkmen halkyna iberen baýramçylyk Gutlagynda “1941—1945-nji ýyllar ynsan kowmunyň parahat durmuşyna, adamzadyň mukaddes gymmatlyklaryna, dünýä ykdysadyýetiniň, medeniýetiniň ösüşine öwezini dolup bolmajak zyýan ýetiren, XX asyryň örän pajygaly, agyr hem-de gowgaly döwri hökmünde taryhy girdi. Türkmenistanyň halky hem bu gazaply döwürde doganlyk halklaryň wekilleri bilen egin-egne berip, geljekki nesilleriň bagtyýar durmuşy, bütin adamzadyň azatlygy ugrundaky adalatly we barlyşyksyz göreşe jebisleşip, ikinji jahan urşunyň ýyl ýazgysyna gaýduwsyz edermenligiň, batyrlygyň, watançylyk borjuna wepalylygyň ajaýyp sahypalaryny ýazdylar...” diýip bellenilýär.
Wakalaryň jümmüşinde
Hormatly Prezidentimiz Gurbanguly Berdimuhamedow welosipedli we atly gezelenç etdi
Döwlet Baştutanymyz şahsy göreldesi bilen sportuň adamyň durmuşynda eýeleýän möhüm ornuny, tutanýerliligiň, ýokary guramaçylyklylygyň hem-de maksada okgunlylygyň belent nusgasyny görkezýär. Hormatly Prezidentimiz durmuş syýasatynyň ileri tutulýan ugurlarynyň biri hökmünde bedenterbiýe hereketini ösdürmäge umumymilli häsiýet berip, halkymyzyň abadançylygy, ýaşaýyş-durmuş derejesiniň has-da ýokarlandyrylmagy, raýatlarymyzyň beden we ruhy sagdynlygy, ruhy taýdan baý nesli terbiýeläp ýetişdirmek baradaky aladany döwletimiziň esasy wezipeleriniň hataryna çykardy.
Resmi habar
Türkmenistanyň Prezidenti Gurbanguly Berdimuhamedowyň adyna gutlag hatlary gelip gowuşdy
Hormatly Gurbanguly Mälikgulyýewiç!
Wakalaryň jümmüşinde
Türkmenistanyň Prezidenti Gurbanguly Berdimuhamedow Garaşsyz Bitarap Türkmenistanyň halkyny Ýeňiş Baýramy bilen gutlady
Şol gazaply ýyllarda türkmenistanlylar geljekki nesilleriň bagtyýar durmuşynyň, tutuş adamzadyň erkinligni hatyrasyna beýleki halklaryň wekilleri bilen egin -egne berip, gaýduwsyz göreşe girdiler. Ildeşlerimiz deňi-taýsyz gaýduwsyzlygyň , edermenligiň we borja wepalylygyň nusgasyny görkezip, Beýik Ýeňşiň senenamasyna şöhratly sahypalar ýazdylar.


text:
Muhammet Jelaletdin Rumy
Muhammet Jelaleddin Rumy (1207-1273) - Yslam dünýäsinde at gazanan şahyr we ylahyýatçy.
Mazmuny
Ömri[üýtget | edit source]
Kakasynyň ölümine çenli ömri[üýtget | edit source]
1207-nji ýylyň Sentýabr aýynyň 30-ynda Balh şäherinde (Häzirki Owganystanyň demirgazygynda, Mazaryşerif şäheriniň 15 km. Günbatarlygynda) uly dindar alym bolan Soltan Belediň maşgalasynda dünýä inýär. Onuň ata-babalary bir asyr şondan öň bu şähere göçüp gelipdirler we öz döwründe Horezmde hökümdarlyk eden türkmen patyşalarynyň howandarlygyndan feýdalanypdyrlar. Munuň şeýle bolandygyny şahyryň babasy Jelaleddin Hatib Hüseýiniň horezmşa Alauddin Muhammediň gyzyna öýlenendigi bilen düşündirip bolar.
Şahyryň kakasy Soltan Belet dindarlaryň arasynda çäksiz uly abraýa eýe bolupdyr. Ol sofulyk ylmynda “soltanlyk ”derejesine ýeten dünýädäki “ýedi soltanyň” biridir.
Rumy bäş ýaşyndaka Mekkä zyýarata gitmek bahanasy bilen Soltan Belet ähli maşgala agzalaryny alyp, Balhdan göçüp gidýär. Ýolda olar Nyşapurda ýaşaýan şyh Attaryňkyda düşleýärler. Bu waka 1212-nji ýylda bolup geçýär. Attar bäş ýaşly Jelaleddini görüp, bagryna basýar we oňa “Astarnama” (“Syrlar kitaby”) eserini berip: “Bu çaganyň gözlerinde şygyr äleminiň kuýaşynyň nury bar” diýýär.
Soltan Belet soňra maşgalasy we ýanyndakylar bilen ilki Bagdada, Mekkä barýar, ondan gaýdyp, Malatnede biraz ýaşap, Arzinjana göçýär. Dört ýyl bu şäherde ýaşansoň, Lorandada (häzirki Garaman şäheri) ýerleşýär. Bu şäherde 1225-nji ýylda Jelaleddin asly Samarkantly baýyň gyzy Göwhere öýlenýär.
Meşhur alym Bahauddin Soltan Belediň şöhraty basym külli Rumustana ýaýraýar. Şol wagtlar Seljuk türkmenleriniň kiçi Aziýadaky döwletiniň paýtagty Konýa şäheridi. Rum soltany Alauddin Keýkubad I (1219-1237) Soltan Beledi Konýanyň iň uly medresesine baş müderrislige çagyrýar. Şeýdibem, 1228-nji ýylda olar Lorandadan Konýa hemişelik göçüp gelýärler.
Şems Tebrizi[üýtget | edit source]
1240-njy ýylda Jelaleddin şol döwrüň ylmynyň aňyrsyna çykyp, Konýa dolanýar we 1241-nji ýylda ýene-de baş müderrislige eýe bolýar. Belki-de, onuň durmuşy şeýle ýagdaýda dowam etse-de ederdi. Emma 1244-nji ýylyň Sanjar aýynda Konýa derwüş-sofy Şems Tebrizi gelýär. Soňra olar ömürlik dost bolup galýarlar.
Jelaleddin Rumynyň Şems bilen ýakyn gatnaşygy baş müderrisi edebiýat meýdanyna alyp gelýär we birwagtky şyh Attaryň welilik bilen aýdanlary amala aşyp başlaýar. Şondan soň Rumy köp wagtyny medresede däl-de derwüşleriň arasynda goşgy aýdyp, saz çalyp, tans edip geçirýär. Bu ýagdaý ylym bilen meşgullanýanlaryň birnäçesine ýakmaýar we olar Şemsi öldürmegiň kül-külüne düşýärler.
Iki beýik şahsyýetiň dostlugynyň berkemegi we güýjemegi göripleriň ýigrenjiniň artmagyna getirýär. Ýagdaýy duýan Şems 1246-njy ýylyň Nowruz aýynyň 11-inde gizlin ýagdaýda Konýadan çykyp gaçýar. Dostunyň we ruhy halyfasynyň birdenkä gürüm-jürüm bolmagy Rumyny gam kölüne batyrýar. Kiçi ogly Soltan Balady onuň gözlegine iberýär. Rumynyň hormatyna Şems bu gezek Konýa gaýdyp gelýär. Rumy täzeden dünýä inen ýaly bolýar. Ol Şemsi görende, Allanyň ýerdäki keşbini gören ýaly begenýär. Emma bu şatlykly we döredijilikli günlerem uzaga çekmeýär. 1247-nji ýylyň ortalaryna Şems ýene ýitirim bolýar. Bu gezek hemişelik. Onuň gije gizlinlik bilen ogurlanyp öldürilenligi barada çaklamalar bar.
Rumy öz garşydaşlarynyň ýanynda hiç syr bildirmezlige çalşyp, gaýgy-gussany duýga, duýgusyny goşgularyna siňdirýär. Şeýdibem, onuň döredijilik ýoly uzap gidýär. Rumy dostuna bagyşlan “Şems Tebriziniň diwany” diýen gazallar kitabyny döredýär.
Soňky ýoly[üýtget | edit source]
Jelaleddin Rumy 1273-nji ýylyň Bitaraplyk aýynyň 12-sinde aradan çykýar. Ony soňky ýoluna ugratmaga musulmanlar bilen bir hatarda hristianlar, grekler we beýlekiler hem barýarlar. Olaryň öňünde Rumynyň esaslandyran tans oýnaýan derwüşleriň-sofular jemgyýetiniň agzalary barýar. Şahyr Konýanyň patyşasy tarapyndan bina edilen mawzoleýde, kakasynyň ýanynda jaýlanýar.
Mesnewi[üýtget | edit source]
Şahyr sofylar jemgyýetiniň halyfasy bolmak bilen medresede hem sapak bermegini dowam etdirýär. Sofylar jemgyýetiniň şyhy Hisamiddin Hasanyň teklibi we haýyşy boýunça Rumy şygyrlar diwanyny döretmäge girişýär. Bu diwanyň adyna “Mesnewi” diýýär. Ol goşgular ikileme, ýagny iki setir görnüşinde özara kapyýalaşyp (sazlaşyp) gidýär. Şeýle goşgy formasy (görnüşi) soňra diňe pars dilli şahyrlaryň däl, eýsem tutuş dünýä edebiýatynyň ajaýyp eserlerine öwrüldi. Rumy “Mesnewisini” alty bölege bölýär we hersini bir depder diýip atlandyrýar. Bu kitapdaky goşgular 26632 beýtden ýa-da 53264 setirden ybarat.
Şahyryň mesnewilerinde diňe pelsepe-sofuçylyk garaýyşly eserler (goşgular) bolman, eýsem, grekleriň, gadymy rimlileriň, ermenileriň, arablaryň, gündogaryň we beýleki halklaryň ägirt uly halk döredijiliginden (faýdalanylan) peýdalanylan rowaýatlar, basnýalar, hekaýatlar hem öz beýanyny tapýar.
Ulanylan Çeşme[üýtget | edit source]
Maglumatlar Almagül Ýusubowanyň «Türkmen edebiýatynyň taryhy ösüş döwürleri» atly kitabyndan alyndy. «Başkent» bilim merkeziniň neşirleri. Aşgabat 2005.
http://vecizebank.com/sozler.php?sozleri=Mevlana Mevlana Sözleri
Daşarky çykgytlar[üýtget | edit source]
- Руми Джалаладдин. Дорога превращений: суфийские притчи
- Сайт, посвященный Руми — биография, переводы, исследования
- Притчи, афоризмы, «Китаб ал-Маснави» Руми
- Притчи от Руми на Притчи.ру
- «Песнь Свирели» — вступление к поэме Маснави в музыкальном исполнении (по переводу В.Державина)
- Сокровища вспоминания перевод Леонида Тираспольского на fway.org
- Как Ислам относится к Джалалуддину Руми (р.а.)?
- Джалаладдин Руми. Стихи


text:
Habarlar 16 april 2017
Sport
Iňlis-amerikan şaşkasy boýunça Milli ýaryş öňde boljak dünýä çempionatyna gatnaşjaklary kesgitledi
Bu ýaryşda diňe birinji we ikinji orunlar dünýä çempionatyna gatnaşmaga hukuk berýär. Şonuň üçin hem baýraklar ugrunda göreş örän çekeleşikli we dartgynly ýagdaýda geçdi. Zenanlaryň arasynda altyn medala halkara grossmeýsteri, häzirki wagtda dünýäniň absolýut çempiony Amangül Durdyýewa mynasyp boldy. Ýaryşyň eýeleriniň toparyna wekilçilik edýän şaşkaçy zenan mümkin bolan 44 utukdan 44 utuk toplap, aňrybaş netijäni görkezmegi başardy.
Sport
Olimpiýa şäherjiginiň Söweş sungatlary toplumynda Aleksandr Lebzýak boks boýunça görkezme türgenleşigini geçirdi
Göreş, guşakly göreş, sambo we jiu-jitsu boýunça Aziýanyň çempionatlary geçirilen giň zalda paýtagtymyzyň dürli merkezleriniň türgenleri, şeýle hem Sport baradaky döwlet komitetiniň we Milli boks federasiýasynyň wekilleri ýygnandylar.
Jemgyýet
Paýtagtymyzyň täze ýaşaýyş toplumlarynda jaýlary, durmuş we ulag düzümleriniň desgalaryny ulanmaga tabşyrmaga taýýarlyk görülýär
Soňky döwürlerde köne jaýlaryň ornunda täze döwrebap şäher binalary emele geldi. Häzirki Aşgabat Türkmenistanyň Prezidenti Gurbanguly Berdimuhamedowyň Aşgabady dünýäniň iň ajaýyp şäherleriniň birine öwürmek barada başlangyçlarynyň durmuşa geçýändiginiň aýdyň güwänamasy bolup durýar. Paýtagtymyzy ösdürmegiň konsepsiýasy we täze binalary gurmagyň baş meýilnamasy batly depginler bilen amala aşyrylýar.


text:
HHR-nyň Adatdan Daşary we Doly Ygtyýarly Ilçisi Sun Weýdun: Hytaý Türkmenistanyň garaşsyz ösüş ýyllarynda gazananlaryna ýokary baha berýär
6-njy ýanwarda Türkmenistan bilen Hytaý Halk Respublikasynyň arasynda diplomatik gatnaşyklaryň ýola goýlanyna 25 ýyl doldy. Ikitaraplaýyn gatnaşyklaryň taryhyndaky bu şanly sene mynasybetli Hytaý Halk Respublikasynyň Türkmenistandaky Adatdan Daşary we Doly Ygtyýarly Ilçisi Sun Weýdun interwýu berdi:
- 1992-nji ýylyň 6-njy ýanwarynda Hytaý bilen Türkmenistan bilelikdäki ähtnama gol çekdiler we diplomatik gatnaşyklary ýola goýdylar. 25 ýylyň dowamynda deňhukuklylyk we özara peýda ýörelgelerine eýerýän türkmen-hytaý gatnaşyklary täze mazmuna eýe boldy. Soňky ýyllarda Hytaý bilen Türkmenistan strategiki hyzmatdaşlygy ýola goýdylar, Dostluk we hyzmatdaşlyk hakynda şertnama gol çekip, döwletara gatnaşyklarynyň okgunly ösüşini üpjün etdiler. Men ikitaraplaýyn hyzmatdaşlygyň ösüşini görkezýän anyk mysallar getirmekçi.Uzynlygy 1800 kilometr bolan Türkmenistan- Hytaý gaz geçirijisi dünýäde iri serhetüsti gaz geçirijisidir. 2009-njy ýylyň ahyryndan bäri Hytaý 160 milliard türkmen gazyny aldy we ony iň köp alýan ýurt boldy. Hytaý kärhanalarynyň 30-synyň 2 müňe golaý işgäri Türkmenistanda ykdysady iş ilen meşgullanýar. Hyatýda öndürilen otlylar demir ýol ulaglarynyň umumy kuwwatlylygynyň 90 göterimini tutýar. Her gün Pekin, Urumçi we Aşgabat aralygyna halkara howa gatnawlary amala aşyrylýar, her ýyl türkmenistanlylaryň 6 müňüsi Hytaýa sapara barýarlar. Bularyň hemmesi köpugurly hyzmatdaşlygyň oňyn ösüşine şaýatlyk edýär.
Hytaý we Türkmenistan milli ösüşiň ileri tutulýan meselelerinde bir-birini goldaýarlar, şeýle hem iri halkara guramalarynyň, ozaly bilen Birleşen Milletler Guramasynyň çäklerinde ählumumy howplara we döwrüň wehimlerine garşy durmakda üstünlikli hyzmatdaşlyk edýärler. Hytaý tarapy Türkmenistanyň halkara başlangyçlaryny, uly möçberli özgertmeler strategiýasyny makullaýar. Türkmen tarapy hem, öz gezeginde, „bütin Hytaý“ syýasatyna berk eýerýär. Taraplaryň ikisi-de ýakyn gatnaşyklary ýola goýdylar we sebit boýunça guramalaryň çäklerinde netijeli özara hereketi gazanýarlar.
HHR-yň Başlygy Si Szinpin blelikdäki gurluşyk babatda „Bir guşaklyk we bir ýol“ başlangyjy bilen çykyş etdi, Türkmenistanyň Prezidenti Gurbanguly Berdimuhamedow bolsa Beýik Ýüpek ýoluny dikeltmek teklibi bilen çykyş etdi. Bularyň hemmesi iki ýurduň hem strategik maksatlarynyň köp babatda gabat gelýändigini, özara peýdaly hyzmatdaşlygy has-da ösdürmäge uly mümkinçiligiň bardygyny tassyklaýar.
Biz türkmen tarapy bilen bilelikde ykdysady hyzmatdaşlygy ösdürmegiň täze ugurlaryny gözlemäge, senagat, ulag, ylym we tehnika, harby we kosmos tehnologiýalary babatda özara hereketi berkitmäge tagallalary gönükdirip, hytaý-türkmen gatnaşyklaryny okgunly ösdürmäge we olary hil taýdan täze derejä çykarmaga ýardam etmäge taýýardyrys.
Biziň ýurtlarymyz gaz pudagynda iri söwda hyzmatdaşlarydyr. Türkmenistan gaz gorlary boýunça dünýäde dördünji orny eýeleýär, Hytaý bolsa energiýa serişdelerini iri sarp edijidir. Häzirki wagtda kuwwatlylygy ýylda 55 milliard kubmetr bolan Türkmenistan-Hytaý gaz geçirijisiniň üç şahasy guruldy. 2009-njy ýylyň ahyrynda gaz geçirijisi ulanylmaga berlenden soň türkmen gazy Hytaýyň ýaşaýjylarynyň millionçalarsyna peýda getirdi.
Mälim bolşy ýaly, Pekiniň ilatynyň peýdalanýan gazynyň üçden birini Türkmenistan iberýär. Gaz geçirijisiniň dördünji şahasyny gurmak göz öňünde tutulýar, onuň işe girizilmegi bilen tebigy gazyň eksportunyň möçberi artar. Bir söz bilen aýdanyňda, bu ugurdaky ikitaraplaýyn hyzmatdaşlyk netijelidir we onuň geljegi ulydyr.
Gaz babatda hytaý-türkmen hyzmatdaşlygyny strategiki, uzak möhletleýin, biri-biriniň üstüni ýetirýän we özara peýdaly, diňe bir iki ýurduň bähbitlerine däl, eýsem Türkmenistan-Hytaý gaz geçirijisi geçirilýän ýurtlarda-da durnuklylygy üpjün edýän möhüm ähmiýete eýedigi bilen häsiýetlendirse bolar. Bilelikdäki taslamanyň amala aşyrylmagy esasy maksada ýetmäge –energetika üçlüginiň--önüm öndürijileriň, üstaşyr geçirijileriň we sarp edijileriň bähbitleriniň deňeçerligini üpjün etmäge mümkinçilk berer. Biz mundan beýlägem türkmen tarapy bilen bilelikde deňhukuklylyk we özara peýda esasynda özara hereketiň çägini giňeltmäge we derejesini ýokarlandyrmaga, täze üstünlikleri gazanmaga taýýardyrys.
25 ýyllyk diplomatik gatnaşyklaryň dowamynda iki ýurduň arasyndaky haryt dolanşygy ep-esli artdy. Eger ol 1992-nji ýylda ABŞ-nyň 4,5 million dollaryna barabar bolan bolsa, onda 2013-nji ýylda ABŞ-nyň 10 milliard dollaryna deň boldy. Soňky 5 ýylda Hytaý Türkmenistanyň iň uly söwda hyzmatdaşydyr. Halkara söwdasynyň haýallamagy, energiýa serişdeleri bazaryndaky dartgynlylyk we beýleki sebäplere görä, ikitaraplaýyn haryt dolanşygy soňky iki ýylda pul görnüşinde peselse-de, onuň möçberi öňküligine saklanyp galdy. Geçen ýylyň 11 aýynda haryt dolanşygy ABŞ-nyň 5,4 milliard dollaryna deň boldy. Hytaý-türkmen hyzmatdaşlygynyň ägirt uly mümkinçiligi bar. Taraplaryň ikisi-de ykdysadyýet pudagynda hyzmatdaşlygy giňeltmegiň Ýörüte maksatnamasyny işjeň ara alyp maslahatlaşýarlar. Ylmy-tehnologik hyzmatdaşlyk onuň möhüm ugurlarynyň biri bolar. Taraplar şu ýyl birinji hytaý-türkmen ylmy-innowasion forumy geçirmegi göz öňünde tutýarlar.
Ikitaraplaýyn hyzmatdaşlygyň beýleki bir möhüm ugry-da ynsanperwer hyzmatdaşlykdyr. Soňky ýyllarda medeniýet, bilim, sport, köpçülikleýin habar beriş serişdeleri we ş.m. babatda aragatnaşyklar we alyş-çalyşlar barha artýar. Ýaşlar, zenanlar wekilýetleri özara saparlary amala aşyrýarlar. Hytaý we Türkmenistan Medeniýet günleri ýaly uly möçberli çäreleri amala aşyrdylar, atşynaslykda perspektiwaly hyzmatdaşlygy ýola goýdylar, şol sanda bilelikde ýörüte ylmy maslahaty we Birinji hytaý atçylyk medeniýeti festiwalyny guradylar. Türkmenistanyň döwlet sirki Çžuhaý şäherinde geçirilen Sirk sungatynyň halkara festiwalynda altyn medala mynasyp boldy.
Sebit boýunça hyzmatdaşlyk hem işjeňleşýär. Hytaý 2017-nji ýylda Aşgabatda ýapyk binalarda we söweş sungaty boýunça V Aziýa oýunlarynyň geçirilmegini işjeň goldaýar. Şaansi sebiti bilen Mary welaýaty, Şandun sebiti bilen Lebap welaýaty, Sian şäheri bilen Mary, Žiçžao bilenTürkmenabat şäherleri doganlaşdylar. Bilim pudagynda hem hyzmatdaşlyk durnukly ösdürilýär, her ýyl hytaý tarapy Türkmenistanyň ýokary okuw mekdeplerine hytaý dili mugallymlaryny ugradýar, türkmen talyplarynyň 2 müňden gowragy Hytaýda bilim alýarlar, türkmenistanly mekdep okuwçylary we talyplar hytaý dilini öwrenýärler. Geçen ýylyň awgust aýynda HHR-yň ilçihanasy Balkan welaýatynyň Serdar şäheriniň orta mekdepleriniň okuwçylarynyň we mugallymlarynyň Hytaýa saparyny gurnady, bu bolsa olaryň hytaý dilini öwrenmäge islegini has-da artdyrdy.
Ikitaraplaýyn gatnaşyklaryň şu ýylky şanly senesine Türkmenistan we Hytaý uly ähmiýet berýärler, muňa göz öňünde tutulýan çäreler-de şaýatlyk edýär. Hytaý tarapy Türkmenistanyň ylmy-barlag edaralarynyň wekillerini Hytaý bilen Merkezi Aziýa ýurtlarynyň arasynda diplomatik gatnaşyklaryň ýola goýulmagynyň 25 ýyllygyna bagyşlanan ylmy maslahata gatnaşmaga çagyrdy, ol şu ýylyň ýanwar aýynda Pekinde geçirler. Mundan başga-da, Hytaýyň daşary ýurtlar bilen dostluk halk jemgyýeti Merkezi Aziýa ýurtlarynyň Ilçihanalarynyň wekillerini kabul etmäge taýýarlanýar. Hytaýyň milli filateliýa korporasiýasy ýubileý poçta markalryny çap eder. Doganlaşan sebitler, welaýatlar we şäherler bilelikdäki çäreleri geçirerler.
Hytaý Halk Respublikasynyň Türkmenistandaky Adatdan Daşary we Doly Ygtyýarly Ilçisi hökmünde işlän iki ýarym aý wagtyň dowamynda siziň ýurduňyz barada ajaýyp täsirler kemala geldi. Men Türkmenistanyň garaşsyzlygynyň 25 ýyllyk baýramçylygy dabaralaryna, durnukly ulag ulgamy boýunça Ählumumy maslahata gatnaşdym, taryhy we binagärlik babatda gözel ýerler bilen tanyşdym, paýtagtdaky muzeýlere we teatrlara baryp gördüm. Türkmenistana garaýşymy şeýle beýan edýärin: kuwwatly döwlet, parasatly lider, zähmetsöýer halk, ajaýyp geljek!
Hytaýlylarda; „Goňşular bir-birine doganlaryň bir-birine ýagşylyk dileýşi ýaly diňe gowulyk arzuw edýärler“ diýen atalar sözi bar. Ýakyn goňşy, wepaly dost we ygtybarly hyzmatdaş hökmünde Hytaý döwlet gurluşynda we dünýäde hem-de sebitde durnuklylygy üpjün etmek ugrunda Türkmenistanyň gazananlaryna ýokary baha bedýär.


text:
Türkmenistanyň Ministrler Kabinetiniň mejlisi
2017-nji ýylyň 13-nji oktýabrynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onuň dowamynda halkymyzyň abadançylygynyň üpjün edilmegine gönükdirilen döwlet syýasatynyň ileri tutulýan meseleleri ara alnyp maslahatlaşyldy we birnäçe resminamalaryň taslamalaryna garaldy.
Ilki bilen Ministrler Kabinetiniň Başlygynyň orunbasary G.Myradowa söz berildi. Wise-premýer gözegçilik edýän düzümlerindäki işleriň ýagdaýy, hormatly Prezidentimiziň ozal beren tabşyryklarynyň ýerine ýetirilişi barada hasabat berdi. Wise-premýer Türkmenistanda Zähmet işi hakyndaky maglumatlary hasaba almagyň tertibini kämilleşdirmek maksady bilen geçirilen işler barada habar berdi.
Türkmenistanyň zähmet kodeksine şu ýylyň awgust aýynda girizilen üýtgetmelere we goşmaçalara laýyklykda, degişli Kararyň taslamasy taýýarlanyldy. Şu resminamanyň düzgünlerine laýyklykda zähmet gatnaşyklary bilen baglanyşykly meseleleri kadalaşdyrmak Zähmet we ilaty durmuş taýdan goramak ministrliginiň üstüne ýüklenilýär.
Döwlet Baştutanymyz hasabaty diňläp, hereket edýän kadalaşdyryjy- hukuk namalaryny umumy ykrar edilen halkara kadalaryna kybap getirmegiň amala aşyrylýan düýpli özgertmeleriň esasy ugurlaryň biridigini belledi. Şunuň bilen baglylykda, hormatly Prezidentimiz milli zähmet kanunçylygynyň düzgünlerini kadalaşdyrmagyň hem-de täze kadalary tassyklamagyň möhüm wezipeleriň biri bolup durýandygyny aýdyp, wise-premýere degişli ministrlikler bilen bilelikde şu meseläniň üstünde işlemegi tabşyrdy.
Ministrler Kabinetiniň Başlygynyň orunbasary O.Gurbannazarow gözegçilik edýän düzümlerinde alnyp barylýan işleriň ýagdaýy, ýurdumyzyň eksport mümkinçiliklerini ýokarlandyrmak we öňde durýan wezipelere laýyklykda, söwda toplumynyň işini halkara derejesine çykarmak, şeýle hem Türkmenistanyň Döwlet haryt-çig mal biržasynyň işini kämilleşdirmek boýunça görülýän çäreler barada hasabat berdi. Şunuň bilen baglylykda, döwlet Baştutanymyzyň garamagyna Döwlet haryt-çig mal biržasynyň işiniň netijeliligini ýokarlandyrmak boýunça degişli teklipler hödürlendi.
Hormatly Prezidentimiz Gurbanguly Berdimuhamedow eksport-import işlerini kadalaşdyrýan baş düzüm bolan Döwlet haryt-çig mal biržasynyň işiniň kämilleşdirilmegine, döwrebaplaşdyrylmagyna örän guramaçylykly çemeleşilmelidigini belledi. Döwlet Baştutanymyz hödürlenen teklibi umuman oňlap, onuň söwda we telekeçilik çäreleriniň işjeňleşdirilmegini şertlendirjekdigini aýtdy we Döwlet haryt-çig mal biržasynyň işini yzygiderli gözegçilikde saklamagy wise-premýer O.Gurbannazarowa tabşyrdy.
Ministrler Kabinetiniň Başlygynyň orunbasary M.Babaýew Söwda-ykdysady hyzmatdaşlyk boýunça bilelikdäki hökümetara türkmen-saud toparynyň nobatdaky bäşinji mejlisini geçirmäge görülýän taýýarlyk barada hasabat berdi. Mejlisi 2017-nji ýylyň 8-9-njy noýabrynda Saud Arabystany Patyşalygynyň paýtagty Er-Riýad şäherinde geçirmek göz öňünde tutulýar.
Duşuşygyň çäklerinde hormatly Prezidentimiziň geçen ýylda Saud Arabystany Patyşalygyna bolan resmi saparynyň barşynda gazanylan ikitaraplaýyn ylalaşyklary durmuşa geçirmek babatda işewür hyzmatdaşlygy mundan beýläk-de pugtalandyrmagyň meselelerini ara alyp maslahatlaşmak meýilleşdirilýär.
Wise-premýer döwlet Baştutanymyzyň tabşyrygy boýunça nebitgaz toplumynyň işini kämilleşdirmek boýunça geçirilýän işler barada hasabat berdi. Şunuň bilen birlikde «Awaza» milli syýahatçylyk zolagynda dynç alyş merkezli akwaparkyň gurluşygynyň alnyp barlyşy barada hasabat berildi.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň energetika strategiýasynyň, ilkinji nobatda, ýurdumyzyň ägirt uly uglewodorod kuwwatyndan netijeli peýdalanmaga hem-de ýangyç-energetika toplumynda milli we umumy bähbitlere laýyk gelýän özara bähbitli halkara hyzmatdaşlygyny ösdürmäge gönükdirilendigini belledi.
Şunuň bilen baglylykda, milli Liderimiz wise-premýere nebitgaz senagatynyň önümçilik düzümini mundan beýläk-de döwrebaplaşdyrmak, ýurdumyzyň ýangyç-energetika toplumyny diwersifikasiýa ýoly bilen ösdürmek, türkmen energiýa serişdeleriniň hem-de nebithimiýa önümleriniň dünýä bazarlaryna iberilýän möçberlerini artdyrmak boýunça maksadalaýyk çäreleri görmek boýunça birnäçe tabşyryklary berdi.
Döwlet Baştutanymyz Söwda-ykdysady hyzmatdaşlyk boýunça bilelikdäki hökümetara türkmen-saud toparynyň nobatdaky mejlisi barada durup geçip, häzirki wagtda däp bolan dostlukly döwletara gatnaşyklaryň köp ugurlarda netijeli ösdürilýändigini belledi. Şunuň bilen baglylykda, hormatly Prezidentimiz özara işewür gatnaşyklary mundan beýläk-de giňeltmek we ösdürmek üçin uly kuwwatyň bardygyny aýtdy.
Hormatly Prezidentimiz Gurbanguly Berdimuhamedow bu toparyň duşuşygyna ýokary guramaçylyk derejesinde taýýarlyk görmek babatda anyk görkezmeleri berdi.
Döwlet Baştutanymyz wise-premýere ýangyç-energetika toplumynyň buýurmasy boýunça "Awaza" milli syýahatçylyk zolagynda bina edilýän desgalaryň gurluşygyny berk gözegçilikde saklamagy tabşyrdy.
Ministrler Kabinetiniň Başlygynyň orunbasary E.Orazgeldiýew ýurdumyzyň welaýatlarynda alnyp barylýan möwsümleýin oba hojalyk işleriniň ýagdaýy barada hasabat berdi. Pagta ýygymynyň depginleri ýokarlanýar. Ýygnalan hasyl kabul ediş bölümlerine bökdençsiz daşalýar. Tabşyrylan hasyl üçin hasaplaşyklar öz wagtynda geçirilýär.
Hormatly Prezidentimiz Gurbanguly Berdimuhamedow hasabaty diňläp, obasenagat toplumynyň dürli görnüşli oba hojalyk önümleriniň möçberleriniň artdyrylmagyna, ýurdumyzda azyk bolçulygynyň üpjün edilmegine, obasenagat toplumynyň eksport mümkinçilikleriniň artdyrylmagyna gönükdirilen ösüş maksatnamalaryny durmuşa geçirmegiň aýry-aýry ugurlarynyň depginlerini ýokarlandyrmagyň zerurdygyna ünsi çekdi.
Şeýle hem milli Liderimiz pagta ýygymy hem-de bugdaý ekişi möwsümini öz wagtynda agrotehniki kadalara laýyk guramak, ak we beýleki ekinlere degişli idegi üpjün etmek meseleleri berk gözegçilikde saklamak barada anyk tabşyryklary berdi.
Soňra Ministrler Kabinetiniň Başlygynyň orunbasary M.Aýdogdyýew gözegçilik edýän senagat ulgamynyň pudaklaryndaky işleriň ýagdaýy hem-de “Türkmenhimiýa” döwlet konserni tarapyndan oba hojalyk önümlerini öndürijileri mineral döküni, hususan-da, 2018-nji ýylda gallanyň bol hasylyny ýetişdirmek üçin zerur bolan fosfor dökünleri bilen üpjün etmek boýunça görülýän çäreler barada hasabat berdi.
Hormatly Prezidentimiz Gurbanguly Berdimuhamedow milli ykdysadyýetimiziň esasy ugurlarynyň biri hökmünde döwletimiziň himiýa senagatyny ösdürmäge aýratyn üns berýändigini belledi. Ýaşulularyň maslahatynda kabul edilen “Türkmenistanyň Prezidentiniň ýurdumyzy 2018-2024-nji ýyllarda durmuş-ykdysady taýdan ösdürmegiň Maksatnamasynda” öz beýanyny tapdy. Ýurdumyzyň baý çig mal serişdelerinden netijeli peýdalanmak, ykdysadyýetimiziň isleglerini doly kanagatlandyrmak hem-de eksport kuwwatyny artdyrmak pudagyň ileri tutulýan wezipeleri bolup durýar.
Döwlet Baştutanymyz mineral dökünleriniň önümçiliginiň depginini güýçlendirmegiň içerki bazarda bu önüme islegiň ýokarydygy bilen baglydygyny aýdyp, bu babatda wise-premýere anyk görkezmeleri berdi.
Hormatly Prezidentimiz mejlisiň barşynda O.Işangulyýewany we W.Şyhgulyýewi Türkmenistanyň dokma senagaty ministriniň orunbasary wezipelerine bellemek hakyndaky Kararlara gol çekdi.
Ministrler Kabinetiniň Başlygynyň orunbasary D.Amangeldiýew Aşgabady abadanlaşdyrmak we şäherde ekologiýa howpsuzlygyny üpjün etmek boýunça durmuşa geçirilýän giň möçberli çäreler barada hasabat berdi. Hasabatyň çäklerinde paýtagtymyzyň we ýurdumyzyň welaýatlarynyň ilatyny arassa agyz suwy bilen bökdençsiz üpjün etmek boýunça alnyp barylýan işler hakynda aýdyldy.
Hormatly Prezidentimiz Aşgabady we ýurdumyzyň beýleki ilatly ýerlerini mundan beýläk-de ösdürmegiň meseleleriniň ulgamlaýyn çözgüdi boýunça anyk görkezmeleri berip, abadanlaşdyryş çäreleriniň we ilatyň ähli zerur şertler bilen üpjün edilmeginiň döwlet tarapyndan öňe sürülýän möhüm wezipelerdigini belledi. Hut şu ulgamda ilatyň ýokary durmuş derejesini, oňaýlylygy, sagdyn gurşawyň üpjün edilmegini şertlendirýän mümkinçilikler döredilýär diýip, milli Liderimiz belledi we bu meseleleriň çözgüdine toplumlaýyn esasda çemeleşilmegini wise-premýerden talap etdi.
Şeýle hem döwlet Baştutanymyz Ministrler Kabinetiniň Başlygynyň orunbasary D.Amangeldiýewe we welaýatlar boýunça jogapkär edilip bellenilen wise-premýerlere Balkanabat, Daşoguz we Türkmenabat şäherlerinde Ahal hem-de Mary welaýatlaryndaky ýaly Ak öý binasynyň gurluşygyna 2018-nji ýylyň 1-nji ýanwarynda girişmegi tabşyrdy. Ak öý binalarynda jemgyýetçilik- syýasy we
medeni-köpçülikleýin çäreleri ýokary derejede guramak üçin ähli zerur şertler döredilmelidir.
Ministrler Kabinetiniň Başlygynyň orunbasary B.Annameredow gözegçilik edýän düzümlerinde alnyp barylýan işleriň ýagdaýy, şeýle hem ulag we aragatnaşyk ulgamynyň edaralarynyň, kärhanalarynyň işini toplumlaýyn kämilleşdirmek boýunça durmuşa geçirilýän çäreler barada hasabat berdi. Wise-premýeriň aýdyşy ýaly, “Türkmenistanyň durmuş-ykdysady taýdan ösüşiniň 2011-2030-njy ýyllar üçin Milli maksatnamasynda göz öňünde tutulan wezipeleri ýerine ýetirmek maksady bilen, häzirki döwürde gözegçilik edýän düzümleriniň işiniň netijeliligini ýakyn geljekde ýokarlandyrmaga gönükdirilen çäreleriň ýerine ýetirilişine yzygiderli gözegçilik ýola goýuldy.
Döwlet Baştutanymyz Gurbanguly Berdimuhamedow hasabaty diňläp, ulag-aragatnaşyk ulgamynyň bökdençsiz işlemegi üçin hojalygy dolandyrmak ulgamyny kämilleşdirmegiň, maddy-enjamlaýyn binýady yzygiderli täzelemegiň, tehniki serişdeleri netijeli ulanmagyň, işgärlere göwnejaý hyzmat etmek üçin zerur şertleri döretmegiň wajypdygyny belledi. “Türkmenistanyň Prezidentiniň ýurdumyzy 2018-2024-nji ýyllarda durmuş-ykdysady taýdan ösdürmegiň Maksatnamasyny” durmuşa geçirmegiň çäklerinde bu pudagyň öňünde durýan möhüm wezipeleriň çözgüdine ünsi çekip, milli Liderimiz bu babatda wise-premýere anyk tabşyryklary berdi.
Ministrler Kabinetiniň Başlygynyň orunbasary A.Garajaýew Özbegistan Respublikasynyň 13-15-nji noýabry aralygynda Türkmenistanda geçiriljek medeniýet günlerine, şeýle hem şu ýylyň 1-2-nji noýabrynda "Awaza" milli syýahatçylyk zolagynda “Syýahatçylyk we gezelenç” atly halkara syýahatçylyk sergisini we maslahatyny geçirmäge görülýän taýýarlyk işleri barada hasabat berdi.
Özbegistanyň medeni-döredijilik toparynyň hatarynda estrada artistleri, tans toparlary bolar. Mundan başga-da, özbek kinofilmleriniň görkezilişi, fotosuratlaryň sergisi we özbek wekiliýetiniň Türkmenistanyň Medeniýet ministrligindäki duşuşygy göz öňünde tutuldy. Şeýle hem Aşgabatda we Daşoguzda bilelikdäki medeni çäreler geçiriler.
Hormatly Prezidentimiz hasabaty diňläp, beýleki ähli pudaklarda bolşy ýaly, medeniýet ulgamynda halkara hyzmatdaşlygynyň ösdürilmegi, bu ugra öňdebaryjy tejribeleriň, täzeçil pikirleriň ornaşdyrylmagy arkaly döredijilik işgärleriniň ýokary hilli sungat eserlerini döretmegi üçin zerur mümkinçilikleriň üpjün edilmelidigini belledi.
Döwlet Baştutanymyz aýdym-saz sungatyna we döredijilik dünýäsine işjeň aralaşýan ýaş zehinleriň ukyplarynyň açylmagy, halkymyzyň ruhy dünýäsiniň baýlaşmagynda möhüm ähmiýeti bolan medeni çäreleriň ýokary guramaçylyk derejesiniň üpjün edilmegi boýunça ýerine ýetirilýän işlere düýpli nägilelik bildirdi.
Milli Liderimiz wezipe borçlaryny göwnejaý ýerine ýetirmän, Türkmenistanyň Ýaşulularynyň maslahaty mynasybetli geçirilen konsertiň ýokary derejede guralmagyna gözegçiligi gowşadandygy üçin wise-premýer A.Garajaýewe käýinç yglan etdi we degişli resminama gol çekdi.
Ministrler Kabinetiniň Başlygynyň orunbasary S.Toýlyýew gözegçilik edýän düzümlerinde alnyp barylýan işleriň ýagdaýy, Hazaryň kenaryndaky "Awaza" milli syýahatçylyk zolagynda bina edilýän şypahananyň gurluşygynyň barşy barada hasabat berdi. Mälim bolşy ýaly, bu taslamanyň amala aşyrylmagyna geçen ýylyň maý aýynda döwlet Baştutanymyzyň gatnaşmagynda badalga berildi. Ol Awazanyň çäklerinde kemala gelýän döwredap şypahana düzüminiň üstüni ýetirer.
Şeýle hem bilim, ylym we tehnologiýalar babatda halkara hyzmatdaşlygyny ösdürmek boýunça ýerine ýetirilýän işler barada hasabat berildi. Şunuň bilen baglylykda, wise-premýer Oguz han adyndaky Inžener-tehnologiýalar uniwersitetine sapaklary okatmak üçin daşary ýurtlardan mugallymlaryň çagyrylmagyny göz öňünde tutýan bu ýokary okuw mekdebiniň meseleleri hakyndaky Karary üstünlikli ýerine ýetirmek boýunça durmuşa geçirilýän çäreler barada hasabat berdi.
Ýaponiýaly hyzmatdaşlar bilen ýola goýlan gatnaşyklaryň çäklerinde häzirki döwürde ýokarda agzalan uniwersitetde Ýaponiýanyň Sukuba uniwersitetiniň mugallymlarynyň ikisi işleýär. Şu okuw ýylynda ýurdumyz üçin täze ugurlar boýunça hünärmenleri taýýarlamak maksady bilen Ýaponiýanyň bu ýokary okuw mekdebinden ýene-de birnäçe professorlary we mugallymlary çagyrmak meýilleşdirilýär. Milli Liderimiziň bu ugurda beren tabşyryklaryny ýerine ýetirmek maksady bilen, iki uniwersitetiň arasynda uzakmöhletleýin esasdaky netijeli hyzmatdaşlygyň berkidilmegine gönükdirilen degişli ikitaraplaýyn Şertnamanyň taslamasy taýýarlanyldy.
Döwlet Baştutanymyz hasabaty diňläp, ýurdumyzyň baý syýahatçylyk mümkinçiliklerini durmuşa geçirmek bilen baglanyşykly meselelere degip geçmek bilen, wise-premýere “Awaza” şypahanasynyň gurluşygynyň ýokary hil derejesini üpjün etmek we ony bellenilen möhletlerde gurup gutarmak hem-de Türkmenistanyň şypahana ulgamynyň üstüni halkara ülňülerine laýyk gelýän düzümler bilen ýetirjek desgada iň täze enjamlary oturtmak boýunça birnäçe anyk görkezmeleri berdi.
Bilim we ylym ulgamyny mundan beýläk-de kämilleşdirmegiň, bu ugurlara dünýäniň öňdebaryjy tejribesini we täzeçil usullary ornaşdyrmagyň Türkmenistanyň döwlet syýasatynyň ileri tutulýan ugurlarynyň biridigini belläp, milli Liderimiz bu babatda ýurdumyzyň esasy we ygtybarly hyzmatdaşlarynyň biri bolup durýan Ýaponiýa bilen ýola goýulýan gatnaşyklara aýratyn ähmiýet berilýändigini aýtdy.
Täzeçil ösüşi we ýerli kämil işgärler bilen üpjünçiligi nazarlaýan milli ykdysadyýetimiz üçin zerur bolan ýokary hünärli işgärleri taýýarlamakda we bu ugurda öňde durýan wezipeleriň ýerine ýetirilmeginde Oguz han adyndaky Inžener-tehnologiýalar uniwersitetine möhüm orun degişlidir. Ýokary tehnologiýalaryň we häzirkizaman ylmynyň gazananlarynyň işjeň ulanylmagy ýurdumyzyň okgunly ösüşiniň we onuň senagat taýdan kuwwatlanmagynyň möhüm şerti bolup durýar. Bu barada aýtmak bilen, hormatly Prezidentimiz Gurbanguly Berdimuhamedow taýýarlanylan Şertnamanyň taslamasyny umuman oňlap, onuň ýerine ýetirilişi bilen baglanyşykly meseleleri berk gözegçilikde saklamagy tabşyrdy. Şeýle hem döwlet Baştutanymyz ylym-bilim bilen önümçiligiň arasyndaky gatnaşyklary pugtalandyrmak boýunça zerur çäreleri görmegiň wajypdygyny belledi.
Ministrler Kabinetiniň Başlygynyň orunbasary, daşary işler ministri R.Meredow Daşary işler ministrliginiň alyp barýan işleri hem-de hormatly Prezidentimiziň GDA ýurtlarynyň döwlet Baştutanlarynyň Geňeşiniň 11-nji oktýabrda Russiýa Federasiýasynyň Soçi şäherinde geçirilen mejlisinde öňe süren başlangyçlaryny durmuşa geçirmek boýunça görülýän çäreler barada hasabat berdi.
Şunuň bilen baglylykda, ýurdumyzyň özüniň bitaraplyk derejesine daýanmak bilen, Garaşsyz Döwletleriň Arkalaşygynyň işine işjeň gatnaşýandygy, ileri tutulýan ugurlarda netijeli hyzmatdaşlygy ösdürmek meselelerine jogapkärli çemeleşýändigi bellenildi.
Hormatly Prezidentimiz Gurbanguly Berdimuhamedow GDA-nyň nobatdaky sammitinde çykyş etmek bilen, Arkalaşygyň çäklerinde netijeli hyzmatdaşlygy mundan beýläk-de ösdürmek boýunça anyk teklipleri beýan etdi. Olary iş ýüzünde durmuşa geçirmek maksady bilen, Türkmenistanyň Daşary işler ministrligi degişli işleri amala aşyryp başlady.
Şunuň bilen baglylykda, döwlet Baştutanymyzyň Arkalaşygyň giňişliginde syýasy-diplomatik gatnaşyklary kämilleşdirmek hem-de bu ulgamda hyzmatdaşlygy işjeňleşdirmäge gönükdirilen orta möhletli Maksatnamany taýýarlamak baradaky başlangyjynyň giň goldawa eýe bolandygy nygtaldy.
Mälim bolşy ýaly, Soçide geçirilen sammitde Garaşsyz Döwletleriň Arkalaşygynda 2018-nji ýylda Türkmenistanyň bilelikde başlyklyk edijiniň borçlaryny ýerine ýetirmegi hakynda çözgüt kabul edildi. Bu wezipäni ýerine ýetirmek üçin Daşary işler ministrligi tarapyndan ýörite konsepsiýanyň taýýarlanylmagy göz öňünde tutulýar.
Mundan başga-da, 10-njy oktýabrda Arkalaşyga agza ýurtlaryň daşary işler ministrleriniň Geňeşiniň mejlisiniň geçirilendigi, onda kabul edilen degişli resminama laýyklykda, Türkmenistan üçin Ýerine ýetiriji komitetiň guramaçylyk departamentiniň direktorynyň orunbasarynyň wezipesiniň berkidilendigi bellenildi. Mejlisde şeýle hem 2020-nji ýyla çenli döwür üçin GDA-da sportuň milli görnüşlerini goldamak we ösdürmek meýilnamasyny durmuşa geçirmek boýunça 2018-2020-nji ýyllar üçin çäreleriň meýilnamasy kabul edildi.
Şundan ugur alyp, türkmen milli göreşi boýunça halkara ýaryşlaryny geçirmek, GDA ýurtlarynda sportuň şu görnüşi boýunça milli federasiýalary döretmek boýunça işleri geçirmek, göreş boýunça türgenleri hem-de tälimçileri taýýarlamak we olaryň hünärini ýokarlandyrmak boýunça tejribe alyşmak maksady bilen, Arkalaşyga agza ýurtlaryň gatnaşmagynda okuw maslahatlaryny we duşuşyklary guramak göz öňünde tutulýar.
Milli Liderimiziň GDA-nyň çäklerinde söwda-ykdysady hyzmatdaşlygy ösdürmek baradaky başlangyçlaryna esaslanyp, ýurdumyzyň maliýe-ykdysady toplumy bilen bilelikde Garaşsyz Döwletleriň Arkalaşygynyň Ykdysady geňeşiniň, onuň energetika, ulag we söwda meseleleri bilen meşgullanýan düzümleýin ederalarynyň işiniň gün tertibi üçin anyk teklipleri taýýarlamak meýilleşdirilýär.
Durmuş we medeni-ynsanperwer ulgamlarda hyzmatdaşlyk etmek GDA-nyň işiniň esasy ugurlarynyň biri bolup durýar. Soçi şäherinde geçirilen duşuşygyň netijeleri boýunça döwlet Baştutanlarynyň maşgala institutyny we gadymdan gelýän maşgala gymmatlyklaryny goldamak baradaky Beýannamasy kabul edildi. Şunuň bilen baglylykda, Bilim ministrligi, Zenanlar birleşigi, Magtymguly adyndaky Ýaşlar guramasy we ýurdumyzyň beýleki döwlet edaralary hem-de jemgyýetçilik guramalary bilen bilelikde maşgala gymmatlyklary däp-dessurlaryny ösdürmek babatda Türkmenistanyň gazanan tejribesi bilen Garaşsyz Döwletleriň Arkalaşygynyň beýleki ýurtlaryny tanyşdyrmak boýunça çäreleri öz içine alýan 2018-2019-njy ýyllar üçin Hereketleriň Meýilnamasyny işläp taýýarlamak teklip edilýär.
Şeýle hem hormatly Prezidentimiz Gurbanguly Berdimuhamedowyň 2021-nji ýyly GDA-da “Binagärlik we şähergurluşyk ýyly” diýip yglan etmek baradaky başlangyjynyň möhüm ähmiýeti bellenildi. Bu başlangyç GDA-nyň Soçide geçirilen sammitine gatnaşan döwlet Baştutanlarynyň ählisiniň goldawyna mynasyp boldy. Ony durmuşa geçirmek maksady bilen, Daşary işler ministrligi tarapyndan degişli resminamalaryň taslamalary işlenip taýýarlanylar hem-de Garaşsyz Döwletleriň Arkalaşygynyň Ýerine ýetiriji komitetine iberiler.
Milli Liderimiz Gurbanguly Berdimuhamedow hasabaty diňläp, oňyn bitaraplyk, parahatçylyk söýüjilik hem-de umumy bähbitlere laýyk gelýän netijeli hyzmatdaşlyk ýörelgeleri esasyndy guralýan daşary syýasat ugruny durmuşa geçirmek bilen, Türkmenistanyň abraýly sebit we halkara guramalary hem-de düzümleri, şol sanda GDA bilen netijeli hyzmatdaşlyga ygrarlydygyny belledi.
Ýurdumyz Arkalaşygyň döwletleri bilen däp bolan giň möçberli gatnaşyklary yzygiderli ösdürýär. Türkmen halkyny şol döwletleriň halklary bilen asyrlaryň jümmüşinden gözbaş alýan dostluk we hoşniýetli goňşuçylyk gatnaşyklary baglanyşdyrýar. Döwlet Baştutanymyz Türkmenistanyň syýasy-diplomatik ulgamda netijeli gatnaşyklary işjeňleşdirmäge, GDA-nyň giňişliginde özara bähbitli söwda-ykdysady hyzmatdaşlygy hem-de medeni-ynsanperwer gatnaşyklary hemmetaraplaýyn pugtalandyrmaga mundan beýläk-de işjeň ýardam etjekdigini aýtdy.
Şunuň bilen baglylykda, hormatly Prezidentimiz Gurbanguly Berdimuhamedow wise-premýere, Daşary işler ministrliginiň ýolbaşçysyna degişli tabşyryklaryň birnäçesini, şol sanda ýurdumyzyň GDA-nyň Soçide geçirilen duşuşygynda beýan eden başlangyçlaryna degişli hem-de Türkmenistanyň 2018-nji ýylda Garaşsyz Döwletleriň Arkalaşygynda bilelikde başlyklyk etmegi bilen baglanyşykly tabşyryklary berdi.
Soňra Mejlisiň Başlygy A.Nurberdiýewa parlamentiň milli kanunçylygy mundan beýläk-de kämilleşdirmek, ýurdumyzyň ösüşine gönükdirilen durmuş-ykdysady we demokratik özgertmeleri hukuk taýdan üpjün etmek boýunça alyp barýan işleri barada habar berdi.
Bellenilişi ýaly, täze kanunlaryň taslamalaryny taýýarlamak işi döwlet syýasatynyň ileri tutulýan ugurlary babatda hem-de döwlet Baştutanymyzyň deputatlaryň öňünde goýan wajyp wezipelerini nazara almak arkaly amala aşyrylýar. Kabul edilýän kanunlary Türkmenistanyň Konstitusiýasynyň rejelenen görnüşiniň düzgünlerine hem-de halkara kadalaryna we ölçeglerine laýyk getirmek ýaly möhüm meselä aýratyn üns berilýär.
Şeýle hem Mejlisiň ýolbaşçysy türkmen deputatlarynyň wekiliýetiniň Parlamentara Birleşiginiň 137-nji mejlisine gatnaşmak hem-de GDA-nyň Parlamentara Assambleýasynyň mejlisleriniň birini Türkmenistanda geçirmek baradaky meseleleri ara alyp maslahatlaşmak üçin Russiýa Federasiýasyna boljak iş sapary barada habar berdi.
Hormatly Prezidentimiz Gurbanguly Berdimuhamedow habary diňläp, milli kanunçylyk-hukuk binýadynyň yzygiderli kämilleşdirilmeginiň häzirki döwürde ýurdumyzyň okgunly ösüşiniň möhüm şerti bolup durýandygyny belledi.
Döwlet Baştutanymyz kanunçylyk ulgamynda halkara hyzmatdaşlygy, şol sanda parlamentara gatnaşyklary meselelerine ünsi çekip, işiň bu ugrunyň döwletara gatnaşyklarynyň möhüm bölegi bolup durýandygyny belledi. Şol gatnaşyklar bolsa birek-birege ynanyşmak ýagdaýyny berkarar etmäge, durnukly ösüş babatda ählumumy wezipeleri çözmäge saldamly goşant goşmalydyr.
Şunuň bilen baglylykda, hormatly Prezidentimiz Buýruga gol çekdi, oňa laýyklykda Türkmenistanyň Mejlisiniň wekiliýeti Parlamentara bileleşiginiň 137-nji maslahatyna gatnaşmak üçin 2017-nji ýylyň 14-16-njy oktýabry aralygynda Russiýa Federasiýasynyň Sankt-Peterburg şäherinde gulluk iş saparynda bolar.
Şeýle hem Ministrler Kabinetiniň mejlisinde döwlet durmuşyna degişli başga-da birnäçe möhüm meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisi jemläp, oňa gatnaşyjylara berk jan saglyk, maşgala abadançylygyny we uly üstünlikleri hem-de Sagdynlygyň we ruhubelentligiň ýylynda berkarar Watanymyzyň halkyna gülläp ösüş arzuw etdi.
Türkmenistanyň Döwlet habarlar agentligi


text:
Salam, hormatly lukman! Ujydyň kadaly uzynlygy we ýogynlygy nähili bolmaly? Onuň uzynlygyny we ýogynlygyny nähili dogry ölçemeli? Dünýä halklaryna, ýasaýan ýeriňe, klimata görä ujydyň ölçegleri tapawut edýärmi? Ujydyň ululygy ýa-da kiçiligi nämelere bagly? Onuň kadadan kiçi bolmagy erkegiň psihikasyna nähili täsir edýär? Ortaça alanyňda aýal üçin, aýalyň orgazmy üçin ujydyň haýsy ölçegde bolmagy iň gowusy (ideal) hasaplanýar we haýsy ölçegde bolmagy ýeterlik (normal) hasaplanýar? Eger ujydyñ uzynlygy ýatgyň boýunjygyna ýetmese, onuň ýeten ýagdaýyndakysyndan lezzeti kem bolarmy (aýal üçin, onuň kanagatlanmagy üçin)? Adatça ujydyň ululygyna ýa-da kiçiligine aýallar nähili baha berýärler? Ýetginjeklik döwründen soň, meselem 25-30 ýaşlarda testosteron gormonynyň organizmdäki möçberiniň ýa-da onuň emeli usulda daşyndan goşmaça kabul edilmeginiň ujydyň ululygyna we beýleki erkeklik sypatlaryna (meselem sakgalyñ gür bolmagyna) täsiri barmy? Degişlilikde şu soraglara giñişleýin jogap berseñiz, örän hoşal bolardyk. Minnetdarlygymyzy bildirýäris.
Saýtyň okyjysy.
Hormatly okyjy!
Erkegiň ujydynyň ölçegi onuň beden gurluşynyň (konstitusiýasynyň) aýratynlyklaryna, milletine, ýaşaýyş şertlerine, genetiki aýratynlyklaryna baglylykda dürli bolup, bu babatda "kada" diýen düşünjäni ulanmakdan saklanmalydyr.
Seksologlaryň barlaglary, ujydyň asuda ýagdaýda ortaça uzynlygynyň 8–10,2 sm, has uzynlarynyň bolsa 11,1–13,0 sm-e deňdigini mälim etdi.
Bu agzanyň kiçi bolmagy erkek adamyny uly alada goýup, ony dürli seksual we psihiki bozulmalara, ruhy gamgynlylyk ýagdaýyna getirip biler.
Aýal jynshanasynyň dürli ölçegdäki ujyda uýgunlaşyp bilme häsiýeti, jynsy gatnaşyklarda dürli ýagdaýlary (poza) ulanma netijesinde duýgurlylygy ýokarlandyrma ýaly ýagdaýlar bu kynçylygy aradan aýryp, tebigatyň bu ugurda paýhasly "hereket edendigini" görkezýär. Ujydy ulaltmak üçin häzirki zaman lukmançylygy erkeklik gormony bilen bejerme, ýörite ekstendor abzallaryny ulanma, dürli plastiki operasiýalary geçirmek usullary ulanýar.
Degişli bejergini doly barlagdan soň lukman bellemelidir we gözegçilik astynda saklamalydyr. Ujydyň ölçeg aýratynlyklary, oňa erkekleriň we aýallaryň garaýşy we şoňa degişli başga köp maglumaty bilmek üçin Size saýtymyzda ýerleşdirilen "Aýal we erkek seksuallygynyň aýratynlyklary" atly makala bilen tanyşmaklygy maslahat berýäris.
Hormat bilen, saýtyň lukmany.
Teswirlemeler
Garasyan
Gadyrly Nazar, siz kän soralýan soraglaryň arasynda öz soragyňyzyň jogabyny tapyp bilersiňiz. Munuň üçin saýtdaky "gözlege" gyzyklanýan temaňyzy goýup şu temadan ýazylan hemme jogaplary, makalalary tapyp, okap bilersiňiz.Gynansakda gaýtalanýan soraglara jogap bermäne lukmanlaryň wagty ýok.
Okyjylaryñ soraglaryna uly üns bilen garap jogap berýärler...
Okyjylar köpçüliginiň, şol sanda siziň hem soraga jogap bölüminde berýän soraglaryňyza şol makalalardan doly jogaby tapsaň bolýar. Siziň gül ýaly ýaşlaryňyz näme şol makalalary okanokmy ýa-da okasada pikir edip, ondan degerli netije çykaryp bilenokmy? Ýa-da olara bir sözde aga-ak gara-gara jogaby gerekmikä?
Men siziň sorag bereniňizi gysganyp duramok, ýöne saýtyň işgärleriniň ýagny, lukmanlarynyň şol bir manydaky soraga, çydamlylyk bilen jogap berip, gymmatly wagtlaryny ýitirýänlerine gynanýaryn.Bir basan ýeriňi depeläp, durman täzeligiň gözleginde bolmaly dälmikä? Şol gaýtalanyp berilen soraglaryň ýerine näçe gyzykly makalalar ýazylardy.
Saýtyň işgärlerine saglyk, işlerinde üstünlik arzuw edýärin. Çydamlylyklaryna, giňgöwrümliliklerine bolsa BEREKELLA diýesim gelýär.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
21-nji oktýabrda Türkmen döwlet maliýei nstitutynyň mejlisler zalynda söwda we ykdysadyýet ulgamyna degişli ýolbaşçylaryň, söwda ulgamynyň edaradyr kärhanalarynyň işgärleriniň gatnaşmagynda hormatly Prezidentimiziň täze neşir edilen «Türkmenistan — Beýik Ýüpek ýolunyň ýüregi» atly kitabanyň tanyşdyryş dabarasy boldy. Kitabyň many-mazmuny barada söz sözlänler Gahryman Arkadagymyzyň pähim-parasatly pikirleri, Watanymyzyň şöhratly taryhynda Beýik Ýüpek ýolunyň orny, kitabyň ýaşlary terbiýelemekdäki ähmiýeti dogrusynda täsirli çykyşlar etdiler. «Geljek ýyly yurt Baştutanymyzyň «Türkmenistan — Beýik Ýüpek ýolunyň ýüregi» diýip atlandyrmagynyň aňyrsynda çuňňur many bar» diýip, çykyş edenler buýsanç bilen bellediler. «Türkmenistan – Beýik Ýüpek ýolunyň ýüregi» atly kitap türkmen halkynyň dünýä swilizasiýasynyň ösüşine goşan goşandy hakda rowaýatlar arkaly maglumat berýän, beýan edýän ilkinji eserdir. Dabaranyň ahyrynda oňa gatnaşanlar halkymyza ýapan bu ajaýyp serpaýy – täze neşir edilen kitaby üçin alkyş sözlerini aýdyp, hormatly Prezidentimize berk jan saglyk, uzak ömür, tutumly işlerinde rowaçlyk gazanmagyny arzuw etdiler. Tanyşdyryş dabaranyň dowamynda Türkmen döwlet maliýe institutynyň talyp ýaşlaryndan düzülen «Bagtyýarlyk joşguny» atly aýdym-saz toparynyň ýerine ýetiren aýdymlary ýaňlandy.
- Sowda
- •
- 21.10.2017


text:
Türkmen türgenleri ýene dört medala eýe boldular
Azerbaýjanyň paýtagtynda geçirilýän we 57 ýurtdan 3 müňden gowrak türgen gatnaşýan IV Yslam raýdaşlyk oýunlarynyň ýedinji gününde türkmen türgenleriniň ikisi gatnaşýan boks boýunça final tutluşyklar esasy sport wakalarynyň biri boldy. Ýaryşlaryň barşynda ýurdumyzyň toparynyň gazanan sylaglarynyň üsti bir altyn we bir kümüş medal, şeýle hem düýnki ýaryşlarda mynasyp bolnan bir bürünç medal bilen dolduryldy. Grek-rim göreşi boýunça şu gün türgenimiz bir bürünç medala mynasyp boldy.
81 kilogram agram derejede çykyş edýän Arslan Açilow altyn medala mynasyp boldy. Aýgytlaýjy tutluşykda ol Azerbaýjanyň toparynyň wekilinden üstün çykdy. Bu sylag biziň ýygyndymyzyň umumytoparlaýyn hasapda eýeleýän ornuny gowulandyrmaga mümkinçilik berdi.
59 kilograma çenli agram derejede çykyş edýän biziň türgenimiz Ýakup Meredow özbek boksçusy A.Şarahmatow bilen bäsleşikde kümüş medala mynasyp boldy. Bu boks tutluşygy tiz derejede we deň ýagdaýda geçdi, emma emin netijede türkmenistanly türgene diňe ikinji hormatly orny berdi, bu hem oňat netijedir, sebäbi bu Ýakubyň halkara derejeli iri ýaryşda mynasyp bolan ilkinji medalydyr. Finala barýan ýolda Ý.Meredow yrakly türgen Jafar Al-Sudaniden we iordaniýaly Muhammad Alwadiden üstün çykdy.
60 kilograma çenli agram derejede çykyş edýän Horsant Imankulyýew bürünç medala eýe boldy. Şermet Permanow 75 kilograma çenli agram derejesinde nusgawy göreş boýunça bäsleşikde toparymyza ýene bir üçünji orny getirdi. Tutluşyklaryň barşynda Koreýa Respublikasynyň Inçhon şäherinde geçirilen XVII Aziýa oýunlary — 2014-de bürünç medala eýe bolan türgen pakistanly A.Rehmandan we palestinaly R.Halilden üstün çykdy.
Şeýlelikde, Türkmenistanyň topary eýýäm jemi 11 medal — iki altyn, dört kümüş we bäş bürünç medal toplady hem-de umumytoparlaýyn hasapda 12-nji orny eýeledi.
Şu gün Yslam oýunlarynyň maksatnamasy boýunça basketbol (3x3 görnüşi) bäsleşikleri geçiriler, oňa biziň ýurdumyzyň erkekler we zenanlar toparlary gatnaşýar.
19-njy maýda Geýdar Aliýew adyndaky sport toplumynda erkin göreş boýunça bäsleşikler geçiriler, ertesi güni bolsa uşu boýunça medallar ugrunda bäsleşikler ýaýbaňlanar.


text:
15-nji iýuldaky şehitler Türkiýäniň Aşgabatdaky ilçihanasynda hatyralandy
Çärede 15-nji iýuldaky agdarlyşyk synanyşygynda şehit bolan adamlar üçin Gurhandan aýatlar we dogalar okaldy
Türkiýäniň Türkmenistandaky ilçihanasynda geçirilen çärä tapawutly ýurtlaryň Türkmenistandaky ilçileri we Aşgabatda ýaşaýan türk raýatlar gatnaşdylar.
Türkiýäniň Türkmenistnadaky Adatdan daşary we doly ygtyýarly ilçisi Mustafa Kapuju gelen myhmanlar bilen salamlaşmagyndan soň başlan çäre hormatly dymyşlyk we Milli senanyň ýerine ýetirilmegi bilen dowam etdi. Zalda ýygnanan türk raýatlaryň ählisi bilelikde Milli senany ýerine ýetirdiler.
Hatyralama çäresine gatnaşan adamlara 15-nji iýuldaky agdarlyşyk synanyşygy we türk halkynyň öz ygtyýaryna eýe çykmak göreşini görkezýän wideo görkezildi.
Çärede söz sözlän ilçi Mustafa Kapuju 15-nji iýuldaky agdarlyşyk synanyşygynda ýogalan şehitleriň iň ýaşynyň 15 ýaşlydygyny, iň garrysynyň bolsa 82 ýaşyndadygyny belledi we türk milletiniň ol gije 7 ýaşdan 70 ýaşa çenli zenanyň we erkegiň demokratiýasyna eýe çykandygyny habar berdi.
Bular ýaly herekedi eden FETÖ-niň edil DAIŞ we Al Nusra ýaly halkara bir terror guramasydygyny aýdan ilçi Kapuju çärä gatnaşan ilçilere ýüzlenme berdi we bu guramanyň iş alyp barýan ähli ýurtlar üçin örän uly howp abandyrýandygyny belledi.
Ilçi Mustafa Kapujynyň çykyşyndan soň Gurhan okaldy we 15-nji iýul şehitler üçin dogalar edildi.


text:
TÜRKMENISTANYŇ ILÇIHANASY
ABŞ - WAŞINGTON
ГАЗОПРОВОД ТАПИ: ИЗ ИДЕИ В РЕАЛЬНОСТЬ
29 Dekabr 2017
TÜRKMENISTANYŇ PREZIDENTINIŇ ÝANYNDAKY DÖWLET WE HUKUK INSTITUTYNYŇ DÖREDILMEGINIŇ 10 ÝYLLYGYNA BAGYŞLANAN MASLAHAT
27 Dekabr 2017
BIRLEŞEN MILLETLER GURAMASYNYŇ BAŞ ASSAMBLEÝASYNYŇ «DURNUKLY ÖSÜŞ MAKSATLARYNY AMALA AŞYRMAK BILEN BAGLYLYKDA ULAGLARYŇ ÄHLI GÖRNÜŞLERINIŇ ARABAGLANYŞYGYNY BERKITMEK» ATLY KARARNAMASYNYŇ ÄHMIÝETI HAKYNA MASLAHAT
26 Dekabr 2017
Пресс-релиз Посольства
26 Dekabr 2017
ГАЗОПРОВОД ТАПИ: ИЗ ИДЕИ В РЕАЛЬНОСТЬ
Anna, 29 Dekabr 2017
Пресс-релиз Посольства
Sişenbe, 26 Dekabr 2017
Türkmenistanyň Prezidenti
Gurbanguly Berdimuhamedow:
"Dünýäniň häzirki ösüşiniň esasy ugurlary we olar babatynda biziň ýurdumyzyň tutýan orny Türkmenistanyň giň we doly möçberli halkara hyzmatdaşlygyny ösdürmek üçin saýlap alan ýolunyň, onuň häzirki zamanyň - syýasatyň, ykdysadyýetiň, söwdanyň, maglumat, medeni, ylym-bilim, gumanitar we beýleki ugurlardaky möhüm meselelere işjeň gatnaşmagynyň dogrulygyny tassyklaýar."
29 Dekabr 2017
26 Dekabr 2017


text:
Salam hormatly lukman! Aňasty aň (подсознание) näme? Onuň nähili häsiýetleri bar?
Saýtyň muşdagy.
Hormatly okyjy!
Aňasty aň – aňyň gatnaşmazyndan we onda galmazdan ruhy dünýäde bolup geçýän hemme ahwalatlary bellemek üçin ulanylýan düşünjedir. Ilkinji gezek bu düşünjäni 1889-njy ýylda P. Žane pelsepeden ýazan ylmy işinde girizdi.
Aňasty aňyň ukyby barada alym Geo. K. Pizer öz kitabynda şeýle ýazýar: "Aňasty aň özbaşdak ulgamdyr. Ol adamynyň hemme bedenini dolduryp, garşylyga duçar bolmadyk ýagdaýynda, bedeniň hemme işlerine, duýgularyna, şertlerine doly gözegçilik etmäge ukyplydyr.
Aň biziň meýletin hereketlerimizi gözegçilikde saklaýan bolsa, aňasty aň hemme gizlin beden ahwalatlarynyň anatomiki işjeňligine gözegçilik edýändir. Iýmit siňdiriş, bölünip çykarmalar, ýüregiň işi, dem alma, öýjükleriň işjeňligi, olardaky üýtgemeler – şularyň hemmesi aňasty aňyň hukugyndaky ýagdaýlardyr... Ondan başga-da, gözi ulanmazdan ol görüp bilýändir. Ol örän duýgurdyr. Hiç hili serişdesiz ol adamlar bilen sözleşmäge ukyplydyr. Aňasty aň beýleki adamlaryň pikirini okap bilýär. Ol maglumaty alyp, ony başgalara iberip bilýändir. Uzak aralyk onuň üstünligine täsir edip bilmez".
Aňasty aň biziň durmuşymyzdaky islendik wakany saklap goýýar. Biziň aňymyz ol durmuş maglumatlaryny ýatdan çykarsa hem, aňasty aňda olar "ýazylýar". Psihologlaryň belleýşi ýaly, aňasty aňyň esasy düşünjeleri çagalyk döwründe emele gelýär.
Uzak durmuşyň dowamynda adamyň aňy we dünýä garaýşy üýtgese hem, onuň aňasty aňynyň görkezmeleri üýtgemän biler. Meselem, eger adam çagalykda suw bilen bagly dörän gorky netijesinde ýüzmäge gorkýan bolsa, howsalany diňe çagalykdaky şol waka öz aňasty gatnaşygyny üýtgedip ýeňip bolar.
Adamyň aňasty aňy aýdylan sözlere göni manyda düşünip bellemäge ukyplydyr. Şonuň üçin hem adam öz isleglerini, meýillerini ýönekeý we düşnükli dilde aýdyp, aňasty aňynda rowaçlyga, işiniň ugruna bolmagyna "ýol açyp biler".
Gipnoz çäresi hem aňasty aňyň şu häsiýetini ulanýandyr. Aňasty aň diňe durmuş wakalaryny "ýatlap goýman", olara baha hem berýändir. Öz eden etmişi üçin adamyň aňasty özüni "jezalandyrýan" halatlarynyň köp duş gelýändigini psihologlar belleýärler.
Aňasty "ýazylýan" maglumatlary ulanyp we öwrenip adam özüniň durmuşyny üýtgedip hem, özüni köp kesellerden, howsalalardan halas edip hem bilerdi.
Ýöne köp adamlar aňasty aňyna üns bermeýärler we ol barada bilmeýärler.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Türkmen dowardarçylygynyw tohumlyk genofondy, esasan garaköli we saryja tohumlarynyň saklanýan ýerleri bolan Oba we suw hojalygy ministrliginiň düzümindäki maldarçylyk hojalyklarynda owlak-guzy almak döwlet meýilnamasy 100,8, köşek almak meýilnamasy 102,5 göterim ýerine ýetirldi.
Döwlet hojalyklaryndaky 766 müň sany owlak-guzy almak baradaky göz öňünde tutulan sepgide ýetildi. Häzirki wagtda goýunlaryň baş sany 1 million 965 müňe, düýeleriň baş sany 15 müň 960-a ýetirildi.
Oba we suw hojalygy ministrliginiň düzüminde mladarçylyk hojalyklarynyň 39-sy bar. Olaryň arasynda Ahal welaýatynyň Baharly etrabynyň ‘Kirpili“, Tejen etrabynyň S.A. Nyýazow adyndaky, Balkan welaýatynyň Serdar etrabynyň „Gyzylarbat“, Mary welaýatynyň Serhetabat etrabynyň „Ýeňiş“, „Çenebit“ we „Galaýmor“, Tagtabazar etrabynyň „Sarja“, Lebap welaýatynyň Sakar etrabynyň „Jeýhun“ we Döwletli etrabynyň „Amyderýa“ dowardarçylyk, Balkan welaýatynyň Türkmenbaşy etrabynyň „Türkmenistan“, Mary welaýatynyň Sakarçäge etranbynyň „Sakarçäge“ çarwadarçylyk hojalyklary bar. Daşoguz welaýatynyň S.A. Nyýazow adyndaky etrabynyň „Çarwadarçylyk“, Görogly etrabynyň „Garagum“ hojalyklarynda-da dowarlar we düýeler köpeldilýär.
Häzirki wagtda ýaşajyk mallara ideg edilýär.
Nurjan GAPUROW


text:
Tagta etraby
Daşoguz welaýatynyň etraby.Täze üýtgedilen ady Görogly.Tagta şäherçesi.Etrapda özbekler, gazaklar,gargalpaklar hem ýaşaýar.Halkyň aglabasy ekarançylyk we maldarçylyk bilen meşbullanýar.Aral gölüniň guramagy bilen, 1990-njy ýyllardan bäri ekerançylykda hasylda düşüş bar. G.Gayliyew
Tagta etraby 1930-njy ýyllarda döredilipdir.Etrabyň esasy ilaty türkmenlerdir.Tagta etrabynyň taryhy birnäçe ganly wakalaryň şaýady bolýar. Etrapda tanymal adamlardan Jüneýit Han(Gurbanmämmet Serdar),Balyş Öwezow bulary agzap geçmek dogry bolar.


text:
Eýranyň öňki täsirli prezidenti Ali Akbar Heşemi Rafsanjany, 14-nji iýunda geçjek prezidentlik saýlawlaryna soňky salymda öz kandidatlygyny görkezenden soň, häkimiýet başyndaky toparyň ýiti tankydyna uçrady.
Ençeme aýlap dowam eden pikir ýöretmelerden we çakalamalardan soň 78 ýaşly Rafsanjanynyň soňky salymda özüni dalaşgär hökmünde hasaba aldyrmagy onuň bäsdeşlerini aňk-taňk etdi.
Ýurduň Ýokary ruhy lideri Aýatolla Ali Hameneýä ýakyn durýan konserwatiwler we döwletiň eýeçiligindäki media onuň syýasata täzeden dolanmak mümkinçiligine ýaňsy we dürli aýyplamalar bilen jogap berdiler.
Aram konserwatiw hasaplanýan Rafsanjany mekir syýasatçy diýen şöhrata eýe. Bir tarapdan ol Eýranyň yslam režiminiň düýbüni tutanlaryň biri. Teokratiýanyň içinde hem ýokary wezipesi bar. Beýleki tarapdan bolsa, ol "Eýran krizis içinde" diýmek we syýasy tussaglaryň tiz boşadylmagyna çagyrmak bilen, konserwatiwleri gaharlandyrdy.
Skot Lukas Britaniýanyň Birmingem uniwersitetinde Eýran boýunça ekspert. Onuň pikiriçe, Rafsanjany özüni ýurdy birleşdirip, Eýranyň problemalaryna çözgüt tapyp biljek bir tejribeli syýasy şahsyýete öwürmäge synanyşýar.
"Güýçli dalaşgär"
"Rafsanjany ýagdaýdan närazy toparlaryň hemmesiniň diýen ýaly kandidaty bolýar. Onuň öz goldawçylary 2005-nji ýylda onuň prezident Mahmud Ahmedinejaddan utulanyndan närazy. Ahmedinejadyň hökümetinden närazy aram konserwatiwler-de bar. Şeýle hem ol 2009-njy ýyldan bäri çekip gelýän zulum-sütemleri sebäpli ýagdaýdan närazy reformaçylaryň we hatda oppozision ”Ýaşyl herekete” degişli käbir adamlaryň-da kandidaty bolup bilýär" diýip, Lukas aýdýar.
Lukasyň garaýşyça, Rafsanjanynyň alyp baran syýasaty - şol sanda ykdysadyýeti liberallaşdyrmagy, Günbatar bilen gowy gatnaşyk saklamagy, Eýranyň saýlawly organlaryny güýçlendirmegi - ony eýranly saýlawçylaryň aglabasy üçin gyzykly dalaşgär eder.
1989-njy ýyldan 1998-nji ýyla çenli Eýrana prezidentlik eden Rafsanjany prezidentlik ýaryşyna goşulaly bäri 12-nji maýda beren ilkinji beýanatynda häzirki "daşary ýurtlardan abanýan howp we sanksiýalar" döwründe özüniň "ykdysady we syýasay" täzeden döreýiş ugrunda tagalla etjekdigini aýtdy.
Öňki reformaçy prezident Mohammad Hatemi hem Rafsanjanynyň kandidatlygyny amatly "milli pursat" diýip atlandyryp, reformaçylary hem aram güýçleri agzybirlik bilen onuň yzyna eýermäge çagyrdy.
Konserwatiwler
Lukas Rafsanjanynyň kandidatlygy Ýokary ruhy lidere sadyk konserwatiw kandidatlar üçin saýlawlarda kynçylyk döreder diýen pikirde.
"Häkimiýet başyndaky toparyň ýa iň bärkisi Ýokary ruhy ýolbaşçynyň ýakyn töweregine degişli adamlaryň getirýän esasy delili - iýunda prezident bolmaly mynasyp kandidatyň gatnaşmagyndaky aç-açan saýlawlary isleýändikleridi. Ýöne olar bu kandidaty tapyp bilmediler. Şol sebäpden Rafsanjana ýol açylyp, ol özüni öňe sürdi. Meniň pikirimçe, häzirki wagtda halkyň goldawyny gazanmakda baş kandidat şol. Bu işi edip biljek ýeke-täk kandidat şol bolsa gerek" diýip, Lukas aýdýar.
78 ýaşly Rafsanjanynyň kandidatlygy onuň täsin ýagdaýda syýasy sahna dolanmagydyr. 2009-njy ýylda hökümetiň protestleri gazaply basyp ýatyrmagyny ýazgaraly bäri, Rafsanjany konserwatiwleriň we Ýokary ruhy ýolbaşçynyň özi tarapyndan hem tankyt astyna alyndy.
Geçen dört ýyllykda oňa Tähranyň juma namazyna ymamlyk etmek gadagan edildi. Ol Bilermenler ýygnagyndaky ýolbaşçylyk roluny ýitirdi. Geçirilýän köpçülikleýin çärelerde hem soňky ýyllarda oňa açyk hüjüm edilip gelindi.


text:
Birleşen Ştatlar 23-nji awgustda Pakistan bilen Hindistanyň arasynda howpsuzlyk geňeşçileriniň derejesinde geçirilmeli gepleşikleriň goýbolsun edilmeginden lapykeç bolandygyny bildirdi.
Birleşen Ştatlaryň Döwlet departamentiniň sözçüsi Jon Kirbi Waşington Hindistany we Pakistany formal dialogy tizlikde gaýtadan başlamak synanyşygyna hyjuwlandyrýardy diýdi.
Nýu-Delide 23-nji awgustda geçirilmeli gepleşik 22-nji awgustda, duşuşygyň gün tertibi we Pakistanyň daşary işler ministriniň ahyrynda «bu duşuşyk hiç bir zada ýaramaýar» diýmegi bilen goýbolsun edildi.
Bu iki ýurt gepleşikleriň töwekgellik astyndadygyny aýdyp, hepdeläp bir-birini aýyplady.


text:
Fakultetler:
* Tebigat bilimleri we matematika fakulteti: Matematika we ony okatmagyň usuly kafedrasy
* Fizika we ony okatmagyň usuly kafedrasy
* Hasaplaýyş matematikasy we informatka kafedrasy
* Himiýa we ony okatmagyň usuly kafedrasy
* Biologiýa we ony okatmagyň usuly kafedrasy
Dil we edebiýat fakulteti:
* Rus dili, edebiýaty we ony okatmagyň usuly kafedrasy
* Türkmen dili kafedrasy
* Türkmen edebiýaty kafedrasy
* Taryh – geografiýa fakulteti: Beýik Saparmyrat
Türkmen-başynyň Mukaddes Ruhnamasy kafedrasy
* Dünýä tejribesini öwreniş kafedrasy
* Pedagogika we psihologiýa kafedrasy
* Başlangyç klaslarda we mekdebe çenli çagalar edaralarynda okatmagyň usuly kafedrasy
* Taryh we ony okatmagyň usuly kafedrasyş
* Geografiýa we ony okatmagyň usuly kafedrasy
* Mukaddes Ruhnama merkezi
* Maglumatlar-kompýuter merkezi
* Talyplar medeniýet merkezi
* Talyplar sport merkezi
Institutda hereket edýän 6 sany ylmy-usulýet merkezinde alnyp barylýan esasy ylmy ugurlar:
* Mukaddes Ruhnama ylym-bilim merkezi
“Beýik Saparmyrat Türkmenbaşynyň Mukaddes Ruhnamasy türkmen milli pelsepesiniň taglymat esasydyr”, “Türkmenleriň Gündogar ýurtlary bilen gatnaşyklarynyň taryhyndan”, “Mukaddes Ruhnama we türkmenleriň jemgyýetçilik – durmuş hem milli medeni ősüşiniň derwaýys meseleleri”.
* Usulyýet merkezi
“Orta, ýorite orta we ýokary okuw mekdepleri üçin milli bilimiň dürli ugurlary boýunça okuw maksatnamalary, kitaplary we gollanmalary taýyarlamak”.
* “Tebigat” ylmy tejribe merkezi.
“Gündogar Türkmenistanyň däneli ekinlerini, gowaçany, bezeg otag güllerini zyỳankeşlerden, kesellerden goramagyň we olaryň ösüş aỳratynlyklarynyň ylmy esaslary”.
* Tebigat ylymlar merkezi.
“Farap etrabynyň mineral suwlarynyň himiki düzümi we keselleri bejeriş häsiýetleri”, “Mineral suwlaryň kesel bejeriş häsiýetleriniň biohimiki esaslary”, “Gündogar Türkmenistanyň dermanlyk ösümlikleriniň himiki düzümi we kesel bejermekdäki ähmiýeti”.
* Fizika – matematika ylymlar merkezi
“Matematiki strukturalaryň hil nazaryýeti”, “Hakyky (real) gazlaryň fiziki häsiýetlerini derňemek”, “Kompýuter tilsimatlaryny okuw ulgamynda we őnümçilikde ulanmak meseleleri”.
* Gumanitar ugurlaryň ylmy merkezi.
“Beýik Saparmyrat Türkmenbaşy eýýamynyň sőzleýiş diliniň nusgalyk kämilligi, Mukaddes Ruhnama we türkmen edebiýatyny őwreniş ylmy, Beýik Saparmyrat Türkmenbaşy eýýamynyň edepnamasy”.
Salgysy: 746100 Türkmenistan, Türkmenabat ş. Şabende köç.7. Tel.: (993422) 62031, faks: (993422) 62031, e-mail: tgpi@online.tm
Filed under: Bütin Temalar, Ylmy Guramalar |


text:
Biologiki sazlaşmalar – bu adamynyň ýaşaýyş hyjuwynyň ýokarlanmagyny ýa-da peselmegini aňladýan düşünjedir. Biologiki "sagatlarymyzyň" işjeňligine baglylykda, adamlar işjeňligi giç wagty ýa-da tersine, ir çagy ýokarlanýan toparlara bölünýärler. Ondan başga-da, seksual biologiki sazlaşmalar hem tapawutlandyrylýandyr. Hut şol sazlaşmalaryň deň gelmegi hem maşgalanyň berkligini üpjün edip biljek "açar" bolup durýandyr. Ýöne ilkibaşdan erkekleriň we aýallaryň seksual sazlaşygynyň dürli bolmagy, bu kynçylygyň esasy tarapy bolup durýar.
NÄME ÜÇIN ŞEÝLE BOLÝAR?
Isleg bildirip, adamsyna ýakynlaşan wagty onuň eýýäm horlap düýş görüp ýatanyny syn edýän aýallar az däldir. Aýalynyň haýdap irden turup, çagalary mekdebe ugratmaly wagty bolsa, mähirli sypalamalary bilen ony "lezzetli gatnaşyga" çagyrýan erkekler hem az bolmasa gerek. Bu aýratynlyklar oňaýsyzlyk döretse-de, biologiki jähtden kanunalaýykdyr: aýal seksuallygynyň ýokarlanmagy 22 sagada, erkekleriňki bolsa – ir çagynyň 7-9 sagadyna gabat gelýändir. Irden sagat 7-de erkeklik jyns gormonlarynyň işjeňligi kadadan 20% ýokary bolsa, eýýäm sagat 9-da gormonlaryň işjeňligi 50%-e ýokarlanýandyr. Biologiki "sagatlar" aralyk beýnide "işe girizilip", gormonlaryň täsirine bagly, juda çylşyrymly fiziologiki hadysa bolup durýandyr.
Erkekleriň we aýallaryň jyns gormonlary günüň dowamynda kem-kemden ýokarlanyp, sagat 16:00 iň ýokary derejä ýetýändir. Tüýs söýgüňi bildirmeli wagt welin, sen iş wagtyň söýgüliňi nirden tapjak?
Agşam sagat 18-de hemme adamlaryň seksual hyjuwlylygy pese gaçýar. Bu-da düşnükli, iş güni tamamlandy, öýe ýetip bilseň armanyň ýok. Ýöne agşam sagat 22-de, aýal bedeni: "Hemme işlerim edildi, indi söýgi gatnaşyklaryna başlasam hem bolýar" diýip pikirlenýär. Ýöne erkek seksuallygy, ertir çagy ýene özüni äşgär etmek üçin uka gitmäge taýynlanýar...
AÝAL GORMONLARYNYŇ "OÝNY"
Aýal seksuallygy onuň aýbaşy halkasynyň häsiýetine bagly bolup durýandyr. Ortaça alanyňda, 28 günlük aýbaşy halkasy kada höküminde kabul edilýär. Aýal seksuallygyna aýbaşy halkasy nähili täsir edýärkä?
Aýbaşy halkasynyň 1-5-nji güni – estrogen we progesteron gormonlarynyň iň pes derejesi syn edilýändir. Siziň posalaryňyz näçe gyzgyn bolsa-da, bu günler olar zenan ýüregini ýumşatmaga ukyply däldir.
6-14-nji güni – estrogeniň derejesi ýokarlanyp, ýatgynyň diwarlary galyňlaşyp başlaýar. Ýöne progesteronyň derejesi bolsa biraz giç, diňe aýallyk öýjügi emele gelenden soň (owulýasiýa) ýokarlanyp başlaýar.
15-21-nji güni – Owulýasiýadan soň, estrogeniň derejesi ýokarlanyp, fizioligiki we akyl ýetirme görkezijilerine oňaýly täsir edýändir. Görüş we ys alyş endigi ýiteleşýär: bu döwür aýal yslary gowy tapawutlandyrmaga ukyplydyr. Aýalyň özüni alyp barşy hem üýtgeýär – ol näz etmäge, halanmaga töwekgel bolýar. Aýalyň bedeniniň ysynyň – feromonlaryň hem düzümi uýtgäp, erkeklerde aýala ýakynlaşma islegini tutaşdyrýar.
22-27-nji gün – hyjuwlaryň peselýän çagydyr. Hut şu döwürde aýallarda aýbaşynyň öňsyrasynda döreýän oňaýsyzlyklar ýüze çykyp, olarda öýkeleklik, gaharjaňlyk we aglaklyk häsiýetlerini syn etme bolýar.
ERKEK ISLEGI WE TESTOSTERON
Aýallar köplenç tebigat tarapyndan erkekleriň her aýda gaýtalanýan şeýle oňaýsyz alamatlardan mahrum edilendigini belläp tolgunýarlar. Hakykatdan bolsa bu beýle däldir. Erkekleriň hem öz "aýbaşy" halkalary we üýtgeşmeleri bolup, olar başga alamatlar bilen häsiýetlendirilýändir. Erkeklik seksuallygynyň hili işjeňligi 22 günlük möhletli aýlawa deň erkeklik gormony bolan testosterona baglydyr. Elbetde, bu ütgemeleri, edil aýallaryňka meňzeşlikde gözegçilikde saklama kyndyr. Ýöne öz maşgalabaşyňyza üns bilen seredip, siz onuň testosteronynyň derejesi barada netije çykaryp bilersňiz. Erkeklik gormony peselende (aýallaryňka meňzeş) biziň merdem erkeklerimiz gowuşgynsyz, öýkelek, keýpsiz bolup, olaryň işjeňligi peselýändir. Bu ýagdaýa düşünme bilen çemeleşmelidir: 10-11 günden hemme zat öňki ýagdaýa gaýdyp geler.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
«Altyn asyr» — «Ahal» — 0:0.
Ikinji aýlawda: 1 — 2
Aradaşlyk üýtgemedi: Deňlik «Ahal» bilen «Altyn asyryň» ýaryş tertibindäki utuk aralygyny şol durkunda saklady. Indi «Ahal» «aragatnaşykçylaryň» öňde duran duşuşyklarynyň netijesine garaşmaly bolýar.
Aslynda-da...: 4-nji tapgyr gollara baý tapgyr bolmady. Tapgyrda mundan öňki üç duşuşykda-da bary-ýogy 5 gol bar.
Deňlik bilen didarlaşdy: Şeýlelikde, «Altyn asyr» möwsümdäki ilkinji deňlik bilen didarlaşdy. Indi çempionatda duşuşyklary deňlikde tamamlanmadyk ýekeje topar hem galmady.
Ýubileý duşuşyk: Şu tapgyrda «Ahal» Ýokary ligadaky 510-njy duşuşygyny geçirdi.
Goşmaça: Gol ýok, ýöne göreniňe degýän duşuşyk boldy. Biziň pikirimizçe, duşuşygyň ýyldyzy «Ahalyň» «10-lygy» Merdan Gurbanow. Duşuşyk, esasan, meýdanyň ortasyndaky söweş görnüşinde geçdi. Wahyt Orazsähedow, Myrat Ýagşyýew, Altymyrat Annadurdyýew, Arslanmyrat Amanow ýaly hüjümçiler bolsa, köplenç, ýarym goragçylara, käte bolsa goragçylara-da kömege gelmeli boldular. Esasanam, «Ahalyň» hüjümçisi Wahyt Orazsähedow garaşylanyndan juda pes oýny orta goýdy.


text:
Her bir ekzamen, gutardyş ýa-da okuw jaýlaryna giriş synagy bolsun – alnan bilimleriň berkliginiň synagy bolup, tabşyrýanyň ýaşyna we eýeleýän derejesine garamazdan adam üçin stress ýagdaýy döredýär. Soragnamany çekmezden öň birinji ýylyň talyby hem, 40 ýaşly ylymdar hem tolgunýar. Köplenç aljyraňňylyk öz güýjüňe ynamsyzlyk bilen bagly bolýar, özüňe ynamly bolmak hem öz gezeginde taýýarlygyň derejesine bagly bolýar.
Öňüňde maksat goýmaly
Möwzuklary özleşdirmegiň iň amatly usuly – okuw synaglaryna taýýarlanmagyň maksadyny göz öňünde tutmakdyr. Gowy baha almagy maksat edinen bolsaňyz, onda çynlakaý çemeleşmeler zerurdyr. Taýýarlanmazdan öň soraglaryň sanawyny eliňdäki öň okalan leksiýalar bilen deňeşdirip barlamak gerekdir. Leksiýada ýetmedik soraglaryň jogaplaryny kitapdan tapyp bellemek, nämäniň nirede ýerleşýänini bellik etmek möhümdir, sebäbi soňundan gözleýşe wagt ýitirmän, şol wagt açyp okamak wagty tygşytlap bilýär.
Emma ders seni gyzyklandyrmaýan bolsa, birnäçe günüň döwamynda taýýarlanyp, gowy baha alyp bilerin diýip çak etmek asla akmaklyk bolup biler. Netije: öz mümkinçiligiňe pähimli baha berip, maksada tarap okgunly hereket etmekdir. "Bäş" bahany almak üçin dersi düýpli öwrenmek ýa-da "üçlük" baha üçin kitaplara göz gezdirmek – düýbünden aýry iki sany strategiýadyr.
Taýýarlygy gowşak ýerden başlamalydyr
Köplenç okuw synagyna taýýarlanýan okuwçylar soragnamalary eline alyp, tertip boýunça birinji soragdan başlap, yzygiderli taýýarlanýarlar. Emma bu ýagdaýda ähli soraglaryň soňuna çenli okalyp ýetişilmezligi mümkindir. Synaglarda bolsa köplenç ýekeje gezek okalmadyk soraglaryň düşýän ýagdaýlary seýrek däl ahyryn. Şunuň oňaýly çözgüdi – taýýarlygy gowşak bilýän soraglaryňdan başlamakdyr.
Soraglara göz gezdirip, name barada düşünjäň bardygyny, nämäni sen asla bilmeýändigiňi anyklamak zerurdyr.
Öwrenişiň dürli görnüşlerini ulanmaly
Mowzugy ýönekeý okap bolar. Okap, bellikleriňizi gyra çykaryp bolar. Okap, konspekt ýazyp hem bolar. Emma iň amatlysy: her bir sorag üçin aýry kagyz alyp, ona bellikleri, shemalary, wakalary, meşhur atlary, formulalary, düzgünleri belläp ýazmakdyr. Meňzeşlik boýunça baglanşyklary deňeşdirip görmeli. Mysal üçin, tehniki termin seniň dostuň familiýasyna ýa-da daýzaň ýaşaýan köçesiniň adyna meňzeşdir, şundan peýdalan. Okuw synagyndan öň bu belliklere seredişdirip, aňsatlyk bilen mowzugy gaýtalap bilersiň.
"3-4-5" usuly näme?
Bu usulyň awtory psiholog A. Pronin bolup, onuň manysy şundan ybaratdyr:
Synaga çenli döwri (hepde, aý, ýarym ýyl) üçe bölmeli. Mysal üçin bir aý galan bolsa, ilkinji 10 günüň dowamynda, egerde saňa üçlük baha almak ýeterlik bolsa, sen ähli maglumatyň ujypsyz bölegini özleşdirmeli. Indiki 10 günüň döwamynda bilimiňi artdyrmak üçin, köpräk maglumaty okamagyň ugruna çykmaly. Soňky 10 günüň dowamynda, iň gowy baha üçin bilimiňi kämilleşdirmek maksadyň bilen taýýarlanma göz öňüne tutulýar.
Maglumatlary meýilnama boýunça özleşdirme we olary gaýtalap durma mümkinçiligi bu usulyň artykmaçlygy bolup durýandyr.
Ýat tutma usuly
Mowzugy näçe okasaň hem, oňa düşünmeýän wagtlaryň az bolanok. Onda okuw maglumatlaryny ýat tutmaly bolýar.
Ýat tutmagyň hem öz düzgünleri bar:
► ýat tutmaly ýerini okap, yzyndan gaýtalamaly;
► ýene 2 sekuntdan, 4 sekuntdan gaýtalap durmaly;
► ýene 10 minutdan gaýtalamaly;
► 2-3 sagatdan gaýtalamaly;
► 2 gün, 5 gün geçenden soň hem gaýtalamaly (ýatkeşliligiň dowamly görnüşini berkitmek üçin).
Bilimiňi daşyňdan ýa-da içiňden okap gaýtalamagyň tapawudy barmy?
Psihologlaryň bellemegine görä, içiňden okap gaýtalamagyň netijesi pesdir. Göwnüňe bilýän ýaly bolsaň hem, köplenç synag wagty üzlem-saplam aýdylan jogap eşidilýär. Daşyňdan jogabyň mazmunyny öz-özüňe aýdyp bermek, kagyzda beýan ediş meýilnamasyny düzmekden gowusy ýokdur. Bu ýagdaýda gepleýiş we hereket ediji ýat kömege gelýär.
Okuw synagyndan öňki taýynlyk
Synaga bir gün galanda köpräk dynç alyp, akyl we fiziki işi azaltmak maslahat berilýär. Gezelenç etmek hem peýdalydyr. Köpler synagdan öň gije-gündiz okap ýalňyşlyk edýärler. Netijede nerw dartgynlylygy döräp, kelle agralýar, ýatkeşlik peselýär. Şonuň üçin hem özüňe zor salman, iň gowusy irräkden ýatyp, ertesi şähdaçyk bolup oýanmakdyr.
Hemme taýýarlygyňy synag gününe goýmaly dälde, ondan bir gün öň eşikleriňi, el telefonyňy taýynlama, hemme gerekli resmi kagyzlary jemläp goýmak, bolgusyz ownuk zatlar üçin alada etmezlige kömek eder.
Synag güni tolgunmazlyk üçin näme etmeli?
Özüňe erk edip, tolgunman synagy tabşyrmak mümkin däl, sebäbi oňa geljegiň bagly bolýar. Emma stressiň derejesini peseldip, üstünlik gazanyp bolar.
→ Synaglardan öň rahatlandyryjy serişdeleri kabul etmek maslahat berilmeýär, sebäbi olar ukyçyllyga getirip, ünsüňi bölýär. Şonuň ýaly-da, kofe we çaýy köp içmekden saklanyň. Olar nerw ulgamynyň dartgynlylygyny ýokarlandyryp bilerler. Gowusy halaýan iýmitiňizden taýynlanan, ýeňil ertirlik ediniň. Ol siziň keýpiňizi galdyrar.
→ Gara şokolad pikirleniş hadysasyny güýçlendirýär. Irdenki maşkdan we duşdan soň, ertirlik wagty şokoladyň bir-iki bölejigini iýmek maslahat berilýär.
→ Okuw synagyna halaýan, özüňizi ykjam duýýan eşigiňizi geýip barmaly. Ol rahatlyk we gorag duýgusyny berýär. Synaga özüňe ýakyn adamlar bilen gitseň, olar ünsüňi sowmana kömek ederler.
→ Howsala düşmezlik üçin maşk kömek eder: ýuwaşlyk bilen 7-ä çenli sanap demiňi içiňe çekmeli, soňundan 7-ä çenli sanap demiňi saklamaly, soň ýene-de 7-ä çenli sanap haýallyk bilen demiňizi göýbermeli. Netijede adrenaliniň mukdary ganda peselip, ýürek urmalar haýallaýar.
Okuw synagynda özüňi nähili alyp barmaly?
Ekzamen wagty başga zat barada pikirlenmekden saklanmalydyr. Şowşuzlyga uçranyňda ýa-da synagdan geçeniňde nämeleriň bolup biljekdigi barada pikir ýöretmeleriň asla geregi ýokdur.
Soragnamany alyp, okanlaryňy arkaýyn ýada salyp we pikirleri jemläp, ýazyp başlama zerurdyr.
Ýatda sakla! Eger hiç maglumaty ýatlama başartmaýan bolsa hem, dymyp oturmakdan peýda ýokdur. Ondan ýalňyşlyk bilen jogap berip, gepläp oturanyň has gowydyr. Okuw synaglarynda diňe bilimiň dälde, özüň we seniň ýeňşe bolan erjelligiň synagdan geçýändigini unutma.
OKUW SYNAGLARYNDA ROWAÇLYK HEMRAŇ BOLSUN!
Teswirlemeler
Dashoguz welayatynyn turkmen oba hojalyk institutynda nahili fakultetler bar bilip bolarmy?
1. Agronomçylyk (hünärler: agronomçylyk; agroekologiýa (oba hojalygynyň ekologiýasy); agrohimiýa we topragy öwreniş).
2. Maldarçylyk we weterinar lukmançylygy (hünär: weterinar lukmançylygy).
3. Gidromeliorasiýa we oba hojalygynyň mehanizasiýasy (hünärler: mirapçylyk (gidromelioratiw ulgamlarynyň ulanylyşy); oba hojalygyny mehanizmleşdirmek; gidromeliorasiýa (suw gorlary we dolandyrmak), tehniki hyzmatyň guralyşy we tehnologiýasy).
4. Pudak kärhanalarynyň ykdysadyýeti we dolandyrylyşy (hünär: oba hojalygynyň ykdysadyýeti).
5. Ykdysadyýet we hojalyk hukugy (hünär: oba hojalygynda buhgalter hasaby we audit).
6. Kompýuter tehnologiýasy (hünär: oba hojalygynda maglumat ulgamlary).
2016njy yylda tm dowlet lukmancylyk uniwersiteti haysy derslerden ekzamen bolar. Ekzamenin soraglaryny bilip bolarmy
Himiýa,biologiýa,jemgyyeti owrenish/taryh derslerinden bolýar.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Hytaý Halk Respublikasy
Hytaý Halk Respublikasy (hyt. däp. 中華人民共和國, ýönek. 中华人民共和国, pinin Zhōnghuá Rénmín Gònghéguó), gysgaltmasy HHR ýa-da ýönekeý Hytaý (hyt. däp. 中國, ýönek. 中国, pinin Zhōngguó, sözme-söz: "ortaky döwlet") — Gündogar Aziýada döwlet, ilat sany boýunça dünýäde iň iri döwlet (1,3 mlrd. gowrak, ilatyň aglabasy — etniki hytaýlylar, özlerini atlandyryşlary — han); Russiýadan we Kanadadan soň territoriýasy boýunça dünýäde üçünji orunda durýar.
Goňşy döwletler: Ýaponiýa, Russiýa, Demirgazyk Koreýa we Taýwan.


text:
Fakultetler we kafedralar:
* Nebit we gaz fakulteti “Geofizika we nebit geologiýasy” kafedrasy
* “Umumy geologiýa we gidrogeologiýa” kafedrasy
* “Dünýä tejribesini öwreniş” kafedrasy
* “Nebit we gaz ojaklaryny özleşdirmek” kafedrasy
* Himiýa tilsimaty we ekologiýa fakulteti “Senagat ekologiýasy” kafedrasy
* “Nebiti, gazy gaýtadan işlemegiň himiki tilsimaty” kafedrasy
* “Organiki däl maddalaryň himiýa tilsimaty” kafedrasy
* Binagärlik – gurluşyk fakulteti “Suw, gaz we ýylylyk üpjünçiligi” kafedrasy
* “Binagärlik” kafedrasy
* “Geodeziýa” kafedrasy
* “Senagat we raýat jaý gurluşygy” kafedrasy
* Inžener – mehanika fakulteti “Elektrotehnika we elektromehanika” kafedrasy
* “Tilsimatly maşynlar we enjamlar”kafedrasy
* “Kompressor we sowadyjy desgalar” kafedrasy
* “Komýuter tilsimaty,ykdysadyýet we dolandyryş” fakulteti “Kompýuter tilsimaty we ulgamlary” kafedrasy
* “Kärhanalarda ykdysadyýet we dolandyryş” kafedrasy
* “Umumy tehniki dersler” kafedrasy
* “Önümçiligi awtomatlandyrmak” kafedrasy
* Nebit senagaty fakulteti (Balkanabat şäheri) “Geologiýa-gözleg işleri” kafedrasy
* “Nebitsenagat enjamlary” kafedrasy
Türkmen politehniki institutynyň ylmy ugurlary
Türkmen poliltehniki instituty Garaşsyz, baky Bitarap Türkmenistanda öňdebaryjy inžener – tehniki ýokary okuw mekdebidir. Milli hünärmenler şu esasy ugurlar boýuça taýýarlanylýar.
“Peýdaly magdanlaryň geologiýasy, gözlegi we özleşdirilişi”, “Kompýuter tilsimaty”, “Himiýa tilsimaty”, “Gurluşyk we binagärlik”, “Tilsimatly maşynlar we enjamlar”, “Önümçiligiň ykdysadyýeti we dolandyrylyşy”.
* Türkmen politehniki institutynyň fakutetlerinde 6 sany (şol sanda 1-i Balkanabatda) pudaklaýyn ylmy merkezler işleýär: Nebit we gaz fakultetiniň ylmy merkezi (şol sanda Balkanabatdaky nebit senagaty fakultetiniň ylmy merkezi)
* Kompýuter tilsimaty we dolandyryş fakultetiniň ylmy merkezi.
* Önümçiligiň ykdysadyýeti we dolandyrylyşy ylmy merkezi.
* Himiýa tilsimaty ekologiýa fakultetiniň ylmy merkezi.
* Inžener mehaniki fakultetiniň ylmy merkezi.
* Binagärlik gurluşyk fakultetiniň ylmy merkezi.
Türkmenistanyň Prezidentiniň 2007-nji ýylyň 12-nji iýunyndaky «Türkmenistanda ylym ulgamyny kämilleşdirmek hakynda» №8699 Kararyna we 2008-nji ýylyň 14-nji ýanwaryndaky №9378 Karary bilen tassyklanan «Türkmenistanda ylmy işgärleri taýyarlamak hakynda Düzgünnama» laýyklykda Türkmen politehniki institutynda ylmyň birnäçe ugurlary boýunça aspirantura we doktorantura açyldy.
Türkmen politehniki institutynyň ylmy işler boýunça 2008/2009-nji okuw ýyly üçin iş meýilnamasyna laýyklykda, institutda 2008-nji ýylda 19 sany temalar boýuhça ylym-barlag işleri alnyp barylýar. Institutyň professor-mugallymlary, talyplar bilen bilelikde ylmyň we tehnikanyň iň bir wajyp meseleleri boýunça ylmy işleri geçirilýär. Ylmy işlere institutyň professor-mugallymlarynyň 143-den, talyplaryň bolsa 530-dan gowragy işeňňir gatnaşýarlar.
Türkmen politehniki institutynyň professor-mugallymlarynyň we talyplarynyň, Türkmenistanyň Prezidentiniň ýanyndaky Ylym we tehnika baradaky ýokary geňeş tarapyndan geçirilen, Döwlet tarapyndan maliýeleşdirilýän ylmy-barlag işleriň bäsleşigine hödürlän aşakdaky işleri ýeňiji boldular:
* «Günorta Ýölöten-Ýaşlar ýaýlagynda geçirilýän seýsmobarlaglaryň maglumatlaryny teswirlemek we nebit-gaza gelejegi uly meýdançalarda gözleg-barlag guýularyny gazmaga teklip bermek» (2008—20l0 ý.ý.)
* «Agyz suwuny durlamakda ýerli materiallaryň süzüjilik häsiýetleriniň barlaglaryny geçirmek we olaryň ulanyşynyň usullaryny işläp düzmek» (2008—2010 ý.ý.)
Institutda alnyp barylýan ylmy işler önümçilik bilen baglanyşdyrylan. “Türkmengaz”, “Türkmennebit” döwlet korporasiýalarynyň, Türkmenbaşynyň Nebiti gaýtadan işleýän zawodlar toplumynyň, “Daşoguztransgaz” guramasy, “Gamyşlyjanebit” edarasynyň tabşyryklary boýunça ylmy işler ýerine ýetirildi we ylmy netijeler önümçilikde doly ulanylýar.
Institutda ýerine ýetirilýän ylmy işleriň esasy maglumat çeşmeleri Türkmen politehniki institutynda döredilen Internet merkezi, Baky Beýik Serdarymyzyň tagallasy esasynda Türkmenistanda ornaşdyrylan iň täze, kämil tilsimatlaryň ýazmaça beýanlary, poçta arkaly institutyň kitaphanasyna alynýan daşary ýurtlarda çap edilen iň täze kitaplardyr. Dünýäniň öňdebaryjy tilsimatlaryny öwrenip, olary Türkmenistanda ornaşdyrmagyň esaslaryny düzüp, şol tilsimatlary has hem kämilleşdirmek we täze tilsimatlary oýlap tapmak hem-de şol esasda tehniki ugurlar boýunça milli hünärmenleri ýetişdirmek institutda alyp barylýan ylmy işleriň esasy ugruny kesgitleýär.
Salgysy:
744025, Türkmenistan, Aşgabat şäheri, 1916-njy köçe, 136.
Telefon: 28-76-00. Faks: 28-76-01, 28-75-76.
Filed under: Bütin Temalar, Ylmy Guramalar |